Kuća knjiga nije zatvarala svoja vrata ni za vreme vanrednog stanja, Leskovčani vole pisanu reč - JuGmedia\nDirektorka Narodne biblioteke “Radoje Domanović” iz Leskovca Vesna Ilić rekla nam je da njihova ustanova od početka godine nije prestala sa radom, čak ni za vreme vanrednog stanja, naprotiv, imali su duplo više aktivnosti, kao i broj zainteresovanih Leskovčana za pisanu reč.\n“Niko se nije nadao da će se u to vreme javiti tolika zainteresovanost za čitanjem, a pored toga, bavili smo se i nekim stvarima za koje se niko nije nadao da će Biblioteka da uđe u tu priču. Za vreme vanrednog stanja i odštampali smo preko 600 vizira koji su bili prva linija odbrane našim zdravstvenim radnicima, pri tome je Biblioteka pokrenula inicijativu zajedno sa vizionarima Srbije i animirala leskovačku javnost da donira novčana sredstva za pravljenje vizira i pokrenula još neke ustanove koje su zajedno sa nama štampale vizire”, podsetila je direktorka.\nKako je dodala, ona je lično kao direktor zvala par ljudi u Srbiji koji su se bavili štampanjem vizira uključujući i pomenute Vizionare Srbije i pokrenula akciju doniranja, „pored naših štampanih vizira, preko 250 vizira koje smo dobili iz Požege i Beograda, i udruženim snagama pomogli zdravstvenim radnicima“.\n“Kad su oni dobili adekvatnu opremu počeli smo sa manjim zdravstvenim centrima, Starim uredom, sa domovima zdravlja u Grdelici, Vučju, Predejanu, onda naše komšije koje su radile neprekidno u prodavnicama i marketima, a svako ko je zatražio pomoć dobio je blagovremeno, ako je radio za vreme vanrednog stanja“, istakla je Ilićeva.\nPored štampanja vizira, leskovački bibliotekari čitali su onlajn bajke za decu i na taj način animirali najmlađu publiku, napravili su još jedan dobar projekat 3D LAB na javnom pozivu Centra za promociju nauke gde im je i odobren taj rad, koji je jedan od malobrojnih, jer su samo 20 prošli u toj kategoriji i upravo se bave realizacijom tog projekta, u okviru kojeg će nabaviti još jedan 3D skener koji će koristiti svima i 3D skener sa kojim još uvek niko u gradu nije upoznat da rukuje.\nVrata Biblioteke bila su otvorena i za najstarije sugrađane, koji su od 5 do 8 sati ujutru u redovima čekali i mogli da uzmu koliko god žele publikacija, dok je za vreme zabrane kretanja penzionerima kod kuće dostavljeno preko 200 publikacija.\n“Mi smo tada radili sa malo izmenjenim režimom, a to je da ulazak u Biblioteku nažalost nije bio odobren čitaocima, i dan danas još uvek radimo po tom režimu, i zbog prevelikog interesovanja izdavali smo samo po jednu publikaciju, jer nismo bili u situaciji da ih dezinfikujem u odgovarajućim propisanim standardima koje je Narodna biblioteka Srbije propisala i Bibliotekarsko društvo Srbije”, objasnila je Ilićeva.\nNaime, sve te knjige moraju stajati 72 sata na policama i kasnije se dezinfikuju.\n“Svakodnevno smo imali preko 200 čitalaca svih starosnih dobi. Zaista je preveliko interesovanje, zovu nas i iz zavičajnog fonda gde smo uglavnom skenirali fond i slali na mejlove sve ono što su tražili kada je u pitanju stručna literatura.\nRekonstruisano Dečije odeljenje najkasnije do 15. septembra\nTrenutno se u Biblioteci izvode radovi na kompletnoj rekonstrukciju Dečijeg odeljenja, pa je ceo fond preseljen u Čitaonici, a završetak radova očekuje se najkasnije do 15. septembra.\n“U te radove su uključeni gletovanje, krečenje i nove police, a u toku je i otkup knjiga Ministarstva kulture i informisanja koje neće biti prikazivane kao ranije, kada su čitaoci mogli da uđu u Biblioteku, već ćemo sada uraditi i prezentovati onlajn katalog koji će se nalaziti na novom sajtu Biblioteke i na svim našim internet stranicama”, najavila je direktorka Vesna Ilić.\nIlićeva je naglasila da je trenutno aktuelan konkurs “Knjigom protiv korone” koji je uspešno završen, zatim Izložba Balkanske smotre stripa i konkurs “Upoznaj moj zavičaj”, na kojem se deca video-zapisima javljaju iz cele Srbije, a sadržaji su više nego zanimljivi, a prema njenim rečima deca su preuzela ulogu turističkih vodiča.\nJedan rad biće odabran po broju pregleda na YouTube kanalu, a drugi po izboru organizatora, a članovi žirija biće upošljenici Turističke organizacije.\nLeskovčani još uvek vole pisanu reč\n“Leskovačni dosta čitaju, posvećuju pažnju pisanoj reči za razliku od mnogih predrasuda koje vladaju da se više ne čita. Na dnevnom nivou imamo oko 10 učlanjenja, što zaista nije malo.Preduzeli smo sve mere prevencije, pre ulaska u našu ustanovu meri se temperatura dezinkfikuju ruke“, ispričala nam je direktorka u šta smo se i sami uverili.\nKaže da među čitacima ima dosta penzionera, dece školskog uzrasta koji redovno čitaju sve, od lektira do beletristike, redovni članovi stalno obnavlja upis a imaju i novu publiku, neke koji su odavno zaboravili gde je biblioteka ponovo se vraćaju.\nMožda je razlog tome, kako je dodala, prezasićenje medijskim sadržajima, pa je knjiga najverovatnije nešto što ih opušta.\nDrugi Festival dečijeg stvaralaštva u pripremi\nOvaj Festival koji će biti održan u oktobru raspisan je juče i uključiće tri konkursa: literarni, likovni i video, kao i druženje sa piscima dečije književnosti.\n“Druženje će biti organizovano najverovatnije na onlajn platformama, mi ćemo raspisati jedan javni poziv da se deca javljaju i postavljaju pitanja piscima“, najavila je Ilićeva.\nJoš jedna sada već tradicionalna aktivnost, upis prvaka, neće izostati ni ove godine, ukoliko epidemiološka situacija dozvoli deca će doći u Biblioteku po svoje članske karte, u suprotnom, deliće ih zajedno sa đačkim knjižicama.\nGovoreći o otkupu knjiga, direktorka je rekla da je plan da se to dogodi u oktobru, ali da opet sve zavisi od epidemiološke situacije, da li će dozvoliti Sajam knjiga, ukoliko do toga ne dođe, najverovatnije će same izdavačke kuće osmisliti način na koji će prezentovati svoje nove publikacije bibliotekama i obaviti kupovinu.\nU pripremi je i prvo izdanje časopisa „Novi legat“ koji bi trebalo da izađe do kraja godine i u kojem će se pojaviti eminentna imena iz književnosti, bibliotekarstva, umetnosti, kulture i ostalih domena našeg stvaraštva.\n„Dela koja su ove godine i prošle godine štampana premijerno će čitati u našem časopisu. Bibliotekari imaju svoju misiju, obrađivaćemo bibliografski zapis prvog časopisa, elektronsku verziju naše preteče legata“, objasnila je direktorka Biblioteke Vesna Ilić.\nPodsetimo, projektni tim Narodne biblioteke „Radoje Domanović“ u Leskovcu prezentovao je u junu odobrene projekte koji će biti finansirani od strane Ministarstva kulture i informisanja Republike Srbije, Centra za promociju nauke i grada Leskovca.\nReč je o sedam projekata u vrednosti od 3 miliona i 40 hiljada dinara.


Oštro sam protiv ovakve polemike u Danasu - Lični stavovi - Dnevni list Danas\nPočetna » Dijalog » Lični stavovi » Oštro sam protiv ovakve polemike u Danasu\nOštro sam protiv ovakve polemike u Danasu\nNe ulazeći ovom prilikom u polemiku „za“ ili „protiv“ hidžaba, zgrožena sam odlukom redakcije „Danasa“ da, u ovakvom obliku, štampa pismo gospođe Rašljanin kao odgovor na tekst Aide Ćorović.\n0Piše: Biljana Srbljanović 16. februara 2011. 18.45\nInteresuje me da li biste štampali pismo nekog drugog čitaoca, koji bi na sličan način vređao, ali ovog puta po religioznoj ili nacionalnoj osnovi. Zar „Danas“, srećom, ne pripada onom delu demokratske javnosti koji bi odbio ovakvu vrstu napada i protiv seksualnih manjina? Zbog čega se ne vodite istim kriterijumima kada se napadaju žene? Da li „Danas“ smatra da normalna diskusija podrazumeva i pitanja bračnog stanja i fertilnosti sagovornice? Zaista ne razumem šta ste imali na umu ovim potezom, osim ako ovom grubom diskriminacijom gospođe Ćorović ne želite da pokažete da je to prava slika položaja žene u sandžačkom društvu, što smatram nedovoljno elaboriranim i samim tim problematičnim stavom.\nOštro protestujem protiv odluke „Danasa“ da objavi pismo gospođe Rašljanin, koji u javni diskurs vraća govor mržnje i diskriminaciju sasvim sličnu onoj od koje je i sama bošnjačka zajednica na prostoru bivše Jugoslavije, nažalost, više puta stradala.\nAutorka je pismo poslala iz Azerbejdžana


Porodično nasilje nije samo šamar, već i...\nPorodično nasilje nije samo šamar, već i…\nM. D. 18. avgusta 2017. 10:45\nPored fizičkog i seksualnog zlostavljanja, krivičnim delom nasilja u porodici smatra se i uskaćivanje novca ili mogućnosti zapošljavanja ili obrazovanja.\nOd početka primene novog Zakona o sprečavanju nasilja u porodici, 1. juna, policija je već izrekla više od 3.000 hitnih mera udaljenja nasilnika iz stana, dok su sudovi odredili produženje te mere u više od 2. 000 slučajeva.\nIako je u samo dva i po meseca od primene ovog zakona veliki broj slučajeva nasilja prijavljen, niz je pitanja građana vezanih za ovaj zakonski propis, pa i šta se sve smatra nasiljem u porodici.\nPrema objašnjenju Prvog osnovnog tužilaštva u Beogradu, tim povodom, ekonomsko nasilje predstavlja uskraćivanje ili kontrolu pristupa novcu.\nTakođe, ovaj vid nasilja može da se ogleda u tome da nasilnik uskraćuje žrtvi prava na vlasništvo, sprečava joj pristup zaposlenju ili obrazovanju, ili iskazuje direktnu kontrolu njenog „radnog ponašanja i profesionalnih izbora“, navodi se u detaljnim odgovorima Tužilaštva.\nSlavna glumica prijavila muža zbog porodičnog nasilja, dobio hitnu…\nMuškarac izbo suprugu u Beogradu\nBolna ispovest slavne glumice: Moja majka je ubila mog tatu da nas…\nMilan Gurović osuđen na 10 meseci kućnog zatvora, priznao nasilje u…\nŠto se tiče fizičkog nasilja, prema objašnjenju Tužilaštva, njega predstavlja „upotreba fizičke sile nezavisno od toga da li je došlo do telesne povrede“, dok je seksualno nasilje „bilo koji seksualni čin, pokušaj ostvarivanja seksualnog čina, neželjeni seksualni komentar ili predlog koji je usmeren protiv osobe i njene seksualnosti“.\nNasilje u porodici može biti izvršeno prema licu sa kojim se učinilac nalazi u sadašnjem ili ranijem bilo bračnom, vanbračnom ili partnerskom odnosu, odnosno žrtve mogu da budu – suprug/a, vanbračna/i suprug/a, emotivni partner/ka.\nŽrtva može da bude i krvni srodnik u pravoj liniji – dete, otac, majka, baba i deda, u pobočnoj liniji do drugog stepena – brat, sestra, ujak, tetka, stric, zatim srodnik po tazbini drugog stepena – tast, tašta, svekar, svekrva, kao i usvojitelj, usvojenik, hranjenik ili hranitelj, ili drugo lice da kojim nasilnik živi ili je živeo u zajedničkom domaćinstvu.\nPrema novom zakonu, nasilje u porodici ne mora da prijavi samo žrtva, već su svi, rodbina, komšije, državni organi i ustanove, dužni da bez odlaganja policiji ili javnom tužilaštvu prijave nasilje ili neposrednu opasnost od njega.\nTakođe, novi Zakon nalaže policiji da reaguje na svaki poziv o prijavljenom slučaju nasilja i interveniše na licu mesta, kao i da, po potrebi, nasilniku izrekne hitnu meru udaljenja iz stana, a često i hitnu meru zabrane da kontaktira i prilazi žrtvi nasilja.\nOve hitne mere, koje izrekne nadležni policijski službenik mogu da traju do 48 sati, a u tom roku sud može, na predlog tužioca, da meru ili obe mere produži za još 30 dana.\nU slučaju produženja mere udaljenja iz stana na 30 dana, nasilnik može ako želi da u pratnji policije uzme iz stana neophodne lične stvari.\nNa rešenje suda kojim se hitna mera određuje nasilnik ima pravo žalbe, koja, međutim, ne odlaže izvršenje rešenja, a u slučaju odbijanja predloga tužioca za produženje mere – tužilac ima pravo da se žali.\nŽalba se izjavljuje Višem sudu preko Osnovnog suda u roku od tri dana od dana prijema rešenja o meri, a Viši sud je obavezan da u roku od tri dana odluči o žalbi.\nTaj sud može da odbije žalbu i potvrdi rešenje osnovnog suda, može da je usvoji i preinači rešenje osnovnog suda, ali ne može da ukine prvostepeno rešenje i predmet vratiti osnovnom sudu na ponovno odlučivanje.\nSve ove mere Zakon je predvideo, u cilju sprečavanja da dođe do „pravog“ krivičnog dela, jer kada nasilnik izvrši krivično delo onda za njega odgovara u krivičnom postupku, tokom kojeg može da mu se odredi pritor ili druga mera.\nNovi Zakon o sprečavanju nasilja u porodici je takođe predvideo i da nadležni organi u ovakim slučajevima prate situaciju i da za svaku žrtvu nasilja predvide Individualni plan zaštite i podrške.\nIndividualni plan i zaštite i podrške žrtvi je, prema objašnjenju tužilaštva – skup mera kojima se određuju rokovi za preduzimanje konkretnih radnji, prati sprovođenje preduzetih mera, procenjuje se njihova delotvornost, predviđa se kome se žrtva javlja u slučaju kršenja hitnih mera.\nKada su u pitanju mere zaštite, njihova uloga je da osiguraju bezbednost žrtve, zaustave nasilje, spreče ponovno nasilje i zaštite prava žrtve.\nZakon je predvideo da nadležni organi i ustanove žrtvama nasilja pruže mere podrške u smislu psihosocijalnog oporavka, osnaživanja i osamostaljivanja.\nDo petka uveče toplo, od subote pljuskovi i pad temperature\nGimnazijalci gosti Starog dvora,promovišu kulturu prestonice


Košarkaši Radničkog uplovili u mirnu luku opstanka - KKK Radnički Kragujevac\nKošarkaši Radničkog uplovili u mirnu luku opstanka\nOtišli su Kragujevčani put Lazarevca rešeni da okončaju svaku neizvesnost u pogledu očuvanja prvoligaškog statusa. Izuzetan voljni momenat sa kojim su izabranici trenera Ivice Vukotića ušli u ovu utakmicu iznedrio je toliko željeni trijumf, koji Šumadince stavlja u prilično lagodnu poziciju uoči samog završetka sezone.\nNa početnu seriju Radničkog od 6:0, ekipa Kolubare je odgovorila sa sedam poena u nizu za 7:6. Bio je to uvod u period rezultatskih oscilacija koje su potrajale sve do isteka uvodne deonice.\nŠumadinci su u drugu četvrtinu ušli sa četiri poena „viška“ (26:22), da bi nakon trojke Mekbrajda otišli na maksimalnih „plus osam“ (33:25), ali su Lazerevčani serijom poena kapitena Simića sa linije slobodnih bacanja ponovo uspostavili rezultatsku ravnotežu, prišavši na svega pola koša zaostatka (33:32).\nTrojkom raspoloženog Simića, ekipa Kolubare sredinom ovog perioda igre dolazi do preokreta i dva poena prednosti (42:40), ali je finiš ove deonice ipak pripao učenicima trenera Ivice Vukotića, koji serijom 12:2 vraćaju maksimalnih „plus osam“ (52:44).\nPočetak trećeg perioda igre obeležio je sjajni Andreja Stevanović, koji je maltene sam odveo Radnički na dvocifrenu distancu (64:48). Pokušavali su domaći u nastavku utakmice da vrate zaostatak u jednocifrene okvire, ali im raspucani Kragujevčani to nikako nisu dopuštali i uspeli su da sačuvaju stečenu prednost do isteka svih četrdeset minuta igre.\nAndreja Stevanović bio je bez svake sumnje „prva violina“ Šumadinaca na ovoj utakmici. Fantastični košgeter Radničkog meč je završio sa 33 postignuta poena, uz čak 8 pogođenih trojki iz 15 pokušaja.\nDaleko iza njega po učinku našli su se kapiten Raško Katić sa 16 poena i 7 skokova, poslovično dobri Stefan Đorđević, koji je nanizao 12 poena, uz 8 uhvaćenih lopti, dok su po 10 poena upisali Miloš Macura, Nikola Veljović i Matija Popović, koji je imao i 8 skokova.\nJedina svetla tačka u ekipi Kolubare bio je kapiten Nikola Simić sa 32 poena (4/8 šut za tri poena), Libanac Žad i Vitković postigli su po 12, dok je Luka Gašić zastao na 10 postignutih poena.\nKragujevčani sada imaju četiri pobede više od poslednjeplasiranog Pirota, koji doduše ima dve utakmice manje u odnosu na Šumadince, dok ekipi Dunava iz Starih Banovaca beže tri pobede, uz bolju koš razliku u međusobnim odmeravanjima snaga.\nKOLUBARA – RADNIČKI 77:99 (22:26, 26:28, 16:22, 13:23)\nDvorana: SRC „Kolubara“.\nSudije: I. Stefanović, S. Ćalić, V. Živković.\nKOLUBARA: For 3, Šparović, S. Sinđelić, Vuletić 3, Žad 12, Vitković 12, Simić 32, Gašić 10, V. Sinđelić, Đorđević 1, Cojbašić, Plavša 4. Trener: Marko Dimitrijević.\nRADNIČKI: Jovanović, Popović 10, Nedeljković, Dimovski 2, Stevanović 33, Glišović, Katić 16, Veljović 10, Mekbrajd 6, Đorđević 12, Macura 10. Trener: Ivica Vukotić.\nPrethodni članakDruga „meč lopta“ za opstanak\nSledeći članakBez pritiska na megdan Dorćolcima\nKragujevčanke kroz penal završnicu do nove pobede\nRadnički „zaledio“ Dunav na „minus 28“


Jelušić: Sastankom u Ostrogu ispisana dijagnoza crnogorskog društva kao pretpolitičkog i poprilično anahronog :: Politika\n27.09.2020. 17:25 ➔ 17:54\nPobjeda opozicije 30. avgusta istorijski je iskorak i vraćanje suvereniteta građanima, ocijenila je poslanica građanskog pokreta URA Božena Jelušić, navodeći da na palamentranim izborima nije samo potvrđena već i značajno uvećana podrška samostalnoj Crnoj Gori.\nOna je kazala da, ako se pomisli na činjenicu da u Crnoj Gori čitave generacije nijesu iskusile život u državi u kojoj se vlast mogla promijeniti na izborima, pobjeda opozicije istorijski iskorak i vraćanje suvereniteta građanima.\nJelušić smatra da je pravo pitanje koliko su građani, a posebno politički subjekti koji se spremaju da vrše vlast, spremni da „izađu iz sebe“, navodeći da zdrav skepticizam opominje da ni nakon velikih društvenih uzleta okolnosti ne moraju nužno postati bolje.\n„Upotrijebila bih i jednu možda odveć naturalističku metaforu: kao da je konačno pukao čir nesmjenjivosti, ali je sada potrebno da rana zacijeli, a ne da bude izvor nove infekcije“, kazala je Jelušić u intervjuu agenciji MINA.\nOna je rekla da je prvo je pitanje da li će današnja vlast imati snage i znanja da uči iz iskustva nakon izbora 2016.\n„Tada je Demokratska partija socijalista (DPS) dobila posljednju, opominjuću poruku da je promjena nužna pa potom mirno nastavila sa bahatostima, insitucionalnim i svakim drugim, nakon kojih su stizale sve lošije vijesti i ocjene za Crnu Goru“, navela je Jelušić.\nOna je ocijenila da se ovakav rezultat izbora jedanput morao dogoditi, samo da je za Crnu Goru moglo biti mnogo bolje da se dogodio ranije.\n„Mnogo više priželjkivala sam da budem u parlamentu 2016, osobito prije poraznog usvajanja zakona o prostornom planiranju, medijima, slobodnom pristupu informacijama, o raznim drugim zakonskim rješenjima koja su dodatno centralizovala i petrifikovala distribuciju političke moći i onemogućavala jednak pristup građana mogućnostima“, kazala je Jelušić.\nUpitana da li smatra da bi nakon formiranja nove vlade, mogla biti ugrožena nezavisnost Crne Gore i evropski put, kako tvrde pojedini analitičari i predstavnici bivše vlasti, Jelušić je odgovorila da je njena računica nešto drugačija.\n„Moja računica je nešto drugačija, ako smo sigurni da je opredjelenje poslanika DPS-a zaista državotvorno, ako tome teže URA, Socijaldemokratska partija (SD), Socijademokrate, partije manjinskih naroda, izvjesno i većina u Demokratama“, rekla je Jelušić\nOna je ocijenila da zato na ovim izborima nije samo potvrđena već i značajno uvećana podrška samostalnoj i nezavisnoj Crnoj Gori i da o tome svjedoči i posljednje CEDEM-ovo istraživanje stavova građana.\n„Pomenula bih i jedan znakovit detalj vezan za neke ljude koji su glasali za DF (često u strahu da njihov glas volšebno ne pomogne da opet pobijedi DPS). „Sada se opet mogu deklarisati kao Crnogorac“, reklo mi je više njih koji su na neki način doživjeli da im je nakon ovih izbora vraćena i pripadnost Crnoj Gori“, kazala je Jelušić.\nOna smatra da bi bojazan da može biti ugrožena nezavisnost Crne Gore bila opravdana ukoliko bi DPS i saveznici pokazali da je sve što su do sada radili bila manipulacija nezavisnošću, a u interesu preuzimanja resursa države i ličnog bogaćenja.\n„Ukoliko nije bilo tako, naredni period će biti vrijeme preslaganja i neophodne katarze, a to će na budućim izborima biti od pomoći građanima da se opredjeljuju u skladu sa svojim uvjerenjima, a ne vođeni strahom ili gnijevom“, navela je Jelušić.\nOna je rekla da za Crnu Goru i njen napredak nije bilo mnogo problema u domenu spoljne politke, i da je to u dobroj mjeri potvrdio sporazum trojice lidera, a da su problem bile i ostale zarobljene inisitucije i simulacija nezavisnog sudstva.\nJelušić je rekla da se URI nakon izbora uglavnom upućuju opomene da ne iznevjeri građane.\n„I URA to ne smije učiniti. Prvo ne smije iznevjeriti svojih dvadeset i dvije hiljade birača, potom one građane koji su glasali za opozciju zbog želje da se demontira režim, ali ništa manje ni one građane koji su glasali DPS jer su privrženi nezavisnoj i samostalnoj Crnoj Gori“, poručila je Jelušić.\nOna je kazala da nema URA odgovornost samo prema nekoliko desetina, pa ni blizu dvije stotine hiljada glasača, već prema svim građanima njih šest stotina i pedest hiljada.\n„Nije pošteno očekivati da sada o DPS-u više brine URA od njega samog i da umjesto obećane borbe za diskontinuitet vlasti, baš URA omogući režimu 'još jedan krug' nazadovanja i dodatne hibridizacije režima“, rekla je Jelušić.\nOna je navela da URA neće biti ničiji pontonski most – „niti ka daljoj pogubnoj upravi niti ka bilo kom obliku unionizma, jer se i jedni i drugi, poput onog kola, okreću oko „unutrašnje praznine“.\nJelušić je ocijenila da je koncept predsjednika države kao predsjednika svih građana napušten u protekle četiri godine.\n„Kao šef partije na vlasti i čovjek koji se na partijskom kongresu založio za stvaranje državne crkve, Đukanović je time što nije prisustvovao sjednici parlamenta u novom sazivu samo ostao dosljedan, ma koliko to bilo pomalo prijeteće i tužno za Crnu Goru“, rekla je Jelušić.\nOna je dodala da su poslanici DPS-a pokazali dostojanstvo i korektnost u svojim reakcijama i nastupu.\nNa pitanja šta će biti glavni izazov novoj vlasti, Jelušić je odgovorila da URA vidi ekspertsku vladu kao nužan činilac ekonomskog, pravnog, političkog i društvenog ozdravljenja Crne Gore, čije se vrijednosti temelje na priznavanju ustavno-pravnog poretka i države kao nezavisne i suverene, sekularne i građanske, antifašističke i sa jasnim spoljno-političkim kursom.\nOna je kazala da su vodeći programski zadaci nove vlast konsolidacija javnih finansija, stvaranje uslova za buduće slobodne izbore, zatvaranje ključnih poglavlja, uključujući zaštitu životne sredine, u procesu pristupanja EU, predlaganje zakona o porijeklu imovine i o lustraciji.\n„Predlaganje izmjena i dopuna Zakona o radu, posebno u onom dijelu kojim će se definisati uslovi za zapošljavanje i upravljanje ljudskim resursima u javnim službama, reforma obrazovnog i zdravstvenog sistema u pravcu stimulacije prvenstveno kvalitetnog sektora javnog zdravlja i javnog obrazovanja“, navela je Jelušić.\nOn smatra da je pravi izazov “čišćenje“ svih negativnosti „po dubini“, na način da se osnaže, a ne dodatno dezavuišu važne institucije društva, bilo da su dio zakonodavne, izvršne ili sudske vlasti, ali i slobodnih medija, koji moraju biti kontrolor onih u čijim su rukama novac ili moć.\n„Tu svakako dolazimo do problema broja i profilacije partija i grupa koje čine sastav nove većine, koja odista izaziva pomisao na „rogova u vreći“. Upravo zbog toga je koncept ekspertske vlade i obnova institucija jedini mogući „kišobran“ za sve ideološki različite konstituente“, ocijenila je Jelušić.\nOna je kazala da bi bilo nerazumno vjerovati da su politički motivi DPS-a i saradnika do sada bili čisti i u interesu svih građana i države, baš kao što bi bilo besmisleno da to neko sada bezrezervno očekuje od svih konstituenata nove vlasti.\n„Bez želje za metodološki neutemeljenom generalizacijom, iz lokalnog iskustva znam da promjena vlasti dovodi do pozitivnih pomaka, ali da ostaje opasnost od preuzimanja istih partitokratskih praksi. Kao poslanica svakako to neću smetnuti s uma“, navela je Jelušić.\nOna je rekla da je bahatost režima je u Budvi doprinijela da DF i „doslovno zbriše“ DPS sa još četiri stranke u koaliciji, da malo redukuje rezultat Demokrata i tek neznatno popravi rezultat građanske opcije (jer URA i SDP imaju sada po jedan mandat).\n„Lično sam pod čuvenim šatorom upozoravala odbornike DPS-a da im onakvo preuzimanje vlasti neće donijeti ništa dobro i to se obistinilo. U bliskom susretu sa 'kornjačama', kod građana su proradile snažne emocije i gnijev, a u takvim momentima se ne donose uvijek racionalne odluke“, ocijenila je Jelušić.\nOna je rekla da je potom došao ritual osveštanja zgrade opštine –„primjer iste one matrice koja je Opštinu 'branila' specijalcima i kršila Ustav Crne Gore“.\n„U prethodne četiri godine se to nije radilo, ali su razotkriveni putevi novca, napunjena kasa i stvoreni uslovi da grad prodiše“, kazala je Jelušić.\nKomentarišući sastanak lidera političkih partija u Ostrogu, Jelušić je ocijenila da se na taj način ispisala svojevrsna dijagnoza crnogorskog društva kao pretpolitičkog i poprilično anahronog.\n„Kada se govori o ostroškom sastanku, ne treba zaboraviti ni čitave grozdove različitih ustupaka kojim je režim DPS-a obilno darivao Crkvu. Rekla bih da se događaj može posmatrati iz dva ugla: kao moguća klerikalizacija države, ali i kao sekularizacija same crkve. U ovom 'tangu', po mom mišljenju, suštinski gube obije strane“, ocijenila je Jelušić.\nOna je rekla da je bila iznenađena zbog mjesta sastanka jer Ostrog ima odveć snažno simboličko značenje i da zato ne smatra da je bio pravo mjesto za pregovore.\nJelušić je kazala da je razumjela i Abazovićev argument da je išao da razgovara „sa ljudima, a ne sa simboličkom snagom nekog mjesta“.\n„Za mene je mnogo važnije to što je susret u Ostrogu potvrdio da su politički subjekti 'pali' na ispitu rodne ravnopravnosti. O tome svjedoče kako manji broj žena u sastavu novog parlamenta tako i isključivo 'muški' pregovori nove većine“, navela je Jelušić.\nOna je kazala da je nezamislivo da se u Ostrogu pojavila i neka političarka da pregovara. „Ako, dakle, u Crnoj Gori „nema razgovora nako muškoga“ i ako je tako lako obespraviti i u izvjesnom smislu poniištiti polovinu Crne Gore, onda je to ozbiljan znak upozorenja“, smatra Jelušić.\nOna je kazala da njen politički angažman nikada nije bio usmjeren ka Crnoj Gori poškropljenoj „svetom vodicom“ autoritarnosti, koja se, po pravilu, najbolje slaže sa obnovom religijskih praksi.\n„Ni Program GP URA nije ka tome usmjeren, niti programska opredjeljenja Zelenih Evrope, kojima se ovaj pokret pridružio. Ukoliko se stvari u najskorijem roku ne promijene, mislim da će to biti i jasan znak i EU da smo „uzalud krečili“, kazala je Jelušić.\nOna je ocijenila da puko iskazivanje opredjeljenja za rodnu ravnopravnost nije dovoljno i da je Sigurna da bi i pregovori bili drugačiji da u njima ravnopravno učestvuju žene.\n„ Umjesto toga, žene u Crnoj Gori sada ne samo da moraju da se bore sa ograničenjima „staklenog plafona“ već se nad njima nadvio mnogo opasniji, rigidno patrijarhalni „plafon“ isključivanja“, zaključila je Jelušić.\n@Crnogorski Betoven nema tu naivnosti, sve je vrlo smišljeno i odavno projektovano a oni su poslužili da se prevari jedan dio glasača građanske orijentacije i to im je uspjelo!\n@jovo J. Dobra sala.Ali ono sto oni rade vise je tragedija,nego komedija.Bojim se da je taj udarac za dvije muve kod njih i njihovih koalicionih partnera DPS,a vremenom i CG.\nGospođu Jelušić brine rodna ravnopravnost... Nije bilo žena na ostroškom sastanku... Stvarno, muka... Nepodnošljivo jeftina “građanština”...


Lideri Evropske Unije sumnjaju da predsednik SAD sa Putinom ruši NATO | WebTribune\nHome IZBOR Lideri Evropske Unije sumnjaju da predsednik SAD sa Putinom ruši NATO\nPosted date: јануар 16, 2017 In: IZBOR, SPEKTAR\nLideri zemalja članica EU reagovali su na izjave novoizabranog predsednika SAD Donalda Trampa da je NATO zastareo i da će posle Velike Britanije i druge zemlje napustiti Evropsku uniju.\nŠef nemačke diplomatije Frank-Valter Štajnmajer rekao je na sastanku ministara spoljnih poslova zemalja EU u Briselu da su Trampova izjava o NATO-u i tvrdnje da njegove članice ne plaćaju koliko bi trebalo “izazvale veliko iznenadjenje”, dok je šef francuske diplomatije Žan-Mark Ero naveo da je “najbolji odgovor na takve izjave jedinstvena EU”.\nŠtajnmajer je u Briselu razgovarao i s generalnim sekretarom NATO-a Jensom Stoltenbergom, a posle tog sastanka rekao je da je “Alijansa zabrinuta zbog Trampovih tvrdnji”, ali da su one “kontradiktorne” stavovima novoimenovanog američkog ministra odbrane, generala u penziji Džejmsa Matisa, poznatog po snažnoj podršci NATO-u.\nNemački ministar spoljnih poslova podsetio je da je Matis “pre samo nekoliko dana” upozorio da ruski predsednik Vladimir Putin “namerava da uništi NATO”.\nTRAMP SPREMA OSVETU ZBOG LAŽNIH IZVEŠTAJA: Agenti beže, CIA se raspada zbog novog predsednika SAD pic.twitter.com/RJi3GkOATx\n— Webtribune.rs (@WebtribuneRs) January 13, 2017\nZvaničnici NATO-a naveli su da imaju “apsolutno poverenje” u nastavak angažovanja Vašingtona unutar Alijanse, iako su mnoge evropske članice, posebno one koje su deo njenog istočnog krila, zabrinute zbog skorog ulaska Trampa u Belu kuću.\nNemačka kancelarka Angela Merkel ;kazala je da je Trampov stav o EU i NATO-u “odavno poznat” i ocenila da je “sudbina Evropljana u njihovim rukama”. “Smatram da je sudbina nas Evropljana u našim rukama i nastaviću da se zalažem da članice EU zajedno rade na izgradnji budućnosti i suočavaju se sa izazovima 21. veka. Sačekaćemo da Tramp stupi na dužnost, a onda ćemo sa njim saradjivati na svim nivoima”, rekla je Merkelova novinarima u Berlinu.\nPredsednik Francuske Fransoa Oland poručio je da se “odgovornost političkih lidera odražava na ceo svet” i ocenio da “Amerika na čelu sa Trampom ne treba da se plaši same sebe i ostatka sveta”.\nŠefica evropske diplomatije Federika Mogerini je posle sastanka ministara spoljnih poslova zemalja EU u Briselu izrazila uverenje da će Unija ostati jedinstvena, dodavši da je “100 odsto ubedjena u to”.\nhttps://t.co/lRqufATZcK PAO DOGOVOR, PUTIN I TRAMP DELE EVROPU PO ZONAMA UTICAJA: Rusi uzimaju Srbiju i Republiku Srpsku pic.twitter.com/kJ8KGbB1Jn — Webtribune.rs (@WebtribuneRs) November 21, 2016\nJedan neimenovani evropski diplomata rekao je za agenciju Frans pres da “američki predsednik nije jedini koji odlučuje”, dok je drugi naveo da će EU biti “protivteža kontradiktornim potezima buduće Trampove administracije”.\nŠef španske diplomatije Alfonso Dastis ocenio je da Trampu “treba dati vremena da iznutra bolje upozna EU i NATO” i izrazio nadu da će posle toga “promeniti mišljenje”.\nBRITANSKI GENERALI U PANICI: Tramp će srušiti NATO, sada moramo sami u rat protiv Rusije pic.twitter.com/DXblPX2Ufo\n— Webtribune.rs (@WebtribuneRs) November 14, 2016\nMinistar spoljnih poslova Luksemburga Žan Aselborn kazao je da EU ima priliku da Trampu pokaže da nije samo “solidarna zajednica”, već da spoljnu politiku shvata veoma ozbiljno i da je svesna da bi posledice njenog eventualnog uništenja bile “dalekosežne”.\nTramp je u intervjuu za nemački list Bild i britanski Tajms rekao da je NATO zastareo i da je Velika Britanija postupila pametno kada je odlučila da napusti EU, ;navodeći da “zemlje žele svoj identitet i da ga je želelo i Ujedinjeno Kraljevstvo”, kao i da će još zemalja krenuti tim putem.\nOn je takodje naveo da je “ravnodušan” prema tome da li će EU opstati ili ne, što je u potpunosti suprotno Obaminim izjavama u kojima je pozivao Britance da glasaju za ostanak u Uniji na referendumu u junu prošle godine.\nŠef britanske diplomatije Boris Džonson, inače veliki zagovornik izlaska iz EU, ocenio je da je “dobra vest što SAD žele da sklope dobar trgovinski sporazum sa Velikom Britanijom i što žele da se to desi što pre”.\nTramp je najavio i mogućnost uvodjenja visokih carina za velike ;evropske ;proizvodjače automobila poput kompanije BMW, što bi, kako je ocenio nemački ministar ekonomije Zigmar Gabrijel, moglo da “oslabi i poskupi američku automobilsku industriju”.\nGabrijel je takodje pozvao EU da u poslovanju sa Trampom “ima više samopouzdanja” i dodao da “Evropa nije ni slaba ni inferiorna”.\nISTORIJA SE PONAVLJA: Poljsku ponovo koriste za pokretanje svetskog rata u ime globalista\nALARMANTNA TEORIJA: Misteriozna planeta X dolazi, KRAJ SVETA počinje 21. avgusta\nStrah u SAD, gube rat u svim područjima visoke tehnologije – KINA POSTAJE LIDER BROJ JEDAN\nRUSKI ANALITIČAR: Velika Albanija započeće smrću male Makedonije\nTAJNE VEZE: Putin u Rusiji kontroliše Rokfelerove firme?\nNove pretnje Rusiji: Više nismo partneri, obustavite “Severni tok 2”\nPronađena dva vanzemaljska broda u “Bermudskom trouglu”\nMerkel: Rusija vodi hibridni rat, i mi spremamo vojsku\nPazite se CRNOG LEDA: On je najopasnija zimska pojava za vozače, evo ŠTA DA RADITE


Poslanici Narodne Skupštine RS o simbolima tog entiteta\nNarodna Skupština odbacuje inicijativu Sulejmana Tihića koja je pokrenuta pred Ustavnim sudom B i H kao politički a ne pravno zasnovan akt čiji je prikriveni cilj razaranje legaliteta i legitimiteta Republike Srpske.\nNavodi se ovo u Deklaraciji koju je predložila Srpska demokratska stranka a za koju je glasalo 47 poslanika dok ih je 11 bilo protiv. U tekstu Deklaracije se navodi da znamenja Republike Srpske nisu utemeljena na diskriminaciji i poništavanju drugih nacionalnih i etničkih identiteta već da su to znamenja i simboli sva tri konstitutivna naroda.\nUjedno se ističe da se Tihićeva inicijativa razumije kao izraz nepomirljive odbojnosti prema svemu što ispoljava identitet Republike Srpske i srpskog naroda te da je njegov cilj želja za građenjem novog bosanskog identiteta kao negacije identiteta konstitutivnog naroda.\nPoslanici su odbacili zaključke koje je predložila Stranka demokratske akcije a kojima se konstatuje da zastava, grb i himna Republike Srpske predstavljaju ekskluzivna nacionalna obilježja i simbole srpskog naroda.\nPotpredsjednik Narodne Skupštine, Šefket Hafizović je istakao da krst, dvoglavi orao, himna i zastava ovog entiteta nisu obilježja Bošnjaka i Hrvata te da upravo zbog činjenice da o ovom pitanju nema političkog dogovora rješenja treba prepustiti Ustavnom sudu B i H. On je najavio i pokretanje inicijative u Vijeću naroda Republike Srpske za zaštitu vitalnog nacionalnog interesa Bošnjaka zbog danas usvojene Deklaracije.


SEO tim - Web Graphic International - grupa stručnjaga za optimizaciju sajta i web dizajn\nSEO optimizacija sajta za Google – o nama\nO sajtu www.optimizacija-sajta.com\nInternet prezentacija www.optimizacija-sajta.com je prvi put postavljena online 08. februara 2009.-e godine. Domen naziv je registrovan 26. januara 2009.-e godine. Kao prvo naš cilj je da se probijemo na sam vrh za ključne reči kao što su "optimizacija sajta" , "SEO optimizacija", "optimizacija za Google".\nCilj sajta www.optimizacija-sajta.com\nGlavni cilj našeg sajta, je da upoznamo širi internet publicitet Srbije o ovoj relativno novoj "nauci". Najverovatnije ćemo sa ovim sajtom malo ubrzati bitku za "sam vrh" na sajtovima u Srbiji. Ali bih voleo kad bi se ta bitka i proširila na medjunarodnom nivou. Ja lično (Gašpar Igor - predstavnik ogranka u Budimpesti i webmaster ovoga sajta) bih voleo kada bi se neke srpske firme iskusile i u trci na svetskom tržištu. U ovim teškim vremenina, bitka za dobro plasiranje neke ključne reči na svetskom ili evropskom nivou bi puno značila ekonomiji države. Srbija je na žalost dosta zapostavljena na ovom polju. Verovatno je to nedostatak stručne literature na srpskom jeziku.\nO grupi Web Graphic Design\nMADJARSKA, Budimpešta, kontakt osoba: Igor Gaspar (na engleskom, srpskom, hrvatskom, madjarskom ili ruskom jeziku) Email: info(at)optimizacija-sajta.com Tel: +36-20-9287687\nJedva cekam se pojavi vec dugo obecavana knjiga


Dodik: Vučić se ne slaže sa referendumom | Visokoin.com\nPredsjednik Republike Srpske Milorad Dodik izjavio je poslije susreta sa premijerom Srbije Aleksandrom Vučićem u Beogradu, da su obojica ostali na svojim stavovima u vezi sa referendumom u Republici Srpskoj.\nDodik kaže da je jedina mogućnost da se referendum otkaže da Ustavni sud BiH poništi svoju odluku o Danu RS-a.\nOn je ponovio da Srbija ne podržava, ali ni ne osporava referendum u RS-u. Kazao je da je razgovor sa Vučićem na momente bio težak i da je premijer Srbije ostao uporan u svojim stavovima vezanim za to da treba očuvati regionalnu stabilnost i mir.\nPredsjednik RS-a rekao je i da je Vučića informisao o nekim dalekim mogućnostima u koje lično ne vjeruje, a to je da Ustavni sud povuče svoju odluku o Danu RS. Referendum bi u tom slučaju, kako kaže, bio besmislen.\nDodik kaže da ni poslije današnjeg sastanka u Beogradu nema dilemu o održavanju referenduma, i da će on biti održan 25. septembra.\nObjašnjava i da je nemoguće uskladiti Zakon o praznicima sa Ustavom BiH prije održavanja referenduma, jer Skupština RS-a ponovo zasjeda tek u novembru. Dodik kaže i da Banjaluka nama namjeru da Bošnjacima u RS-u nameće da obilježavaju 9. januar, i da će oni biti slobodni da to ne čine, ako ne žele.\nIako sa Vučićem, kako kaže, nema slaganja o referendumu, dijalog se ne završava i biće nastavljen već u nedjelju kada premijer Srbije bude došao u RS na otvaranje dionice autoputa Banjaluka – Doboj.


Period implementacije: 24 mjeseca (01.01.2013. – 31.12.2014.)\nFinansirano: Evropska Unija/EIDHR (Evropska inicijativa za demokratiju i ljudska prava)\nPartner u projektu: Zemlja djece, Tuzla\nCilj: Eliminisati diskriminaciju žena u BiH u socijalnoj/zdravstvenoj zaštiti, obrazovanju i radu kroz:\nOjačane mogućnosti/kapacitete žena u traženju sopstvenih prava i veći angažman nevladinih organizacija u reviziji postojećih zakona i praćenju stanja u praksi;\nOdgovoran odnos obrazovnih, zdravstvenih i drugih javnih ustanova i preduzeća u primjeni propisa.\nAnaliziran odnos 50-tak institucija i ustanova u BiH (obrazovne, socijalne, zdravstvene, javne, uslužne) prema osiguranju ravnopravnosti žena u praksi, identificirani propusti, relevantnim tijelima vlasti (parlamenti/skupštine, ministarstva, ustanove) prenesene preporuke i zahtjevi za poboljšanje zakonskog okvira i praksi i osiguranje stvarne ravnopravnosti;\nOsiguran zajednički stav nevladinih organizacija u obraćanju prema vlastima i traženju efikasnog odgovora na diskriminaciju žena u BiH, uspostavljen mehanizam stalnog monitoringa primjene zakona koji osiguravaju nediskriminaciju žena.\nRadionce za nevladine organizacije i žene naročito izložene diskriminaciji o mehanizmima zaštite; sprovođenje istraživanja i analize unutar 50-tak institucija/ustanova u BiH o primjeni postojećih propisa za osiguranje ravnospravnosti (obrazovanje, zdravstvo, socijalna zaštita), dijalog sa tijelima zakonodavne i izvršne vlasti i zagovoranje za poboljšanje zakonskog okvira i kontrole primjene zakona, medijska kampanja/informisanje javnosti o potrebnim potezima za osiguranje nediskriminacije žena u svim oblastima života.\n← Mapiranje diskriminacije u BiH\nProjekat održivosti civilnog društva u BiH →


Živković: Vučić vlast zasniva na stvaranju problema i predstavljanju sebe kao spasioca - NOVA stranka\n30.05.2019 Press služba Aleksandar Vučić, KiM, Naslovna, Nova stranka, ROSU, Zoran Živković 0\nPredsednik Nove stranke Zoran Živković objasnio je da je nedavna akcija ROSU na severu Kosova još jedna farsa koju Vučić sprovodi sa svojim koalicionim partnerima iz Prištine, kao i da je sve bila jedino dobro izrežirana predstava.\nPodsetivši da je i sam Vučić priznao da je o svemu bio obavešten još pre dve nedelje, Živković je, gostujući u emisiji "Autoritet" na YouTube kanalu Srpski kolektiv, istakao i da se njegova vlast i zasniva i opstaje jedino na stvaranju hroničnih problema, u kojima bi samozvani predsednik države potom bio prikazan kao "spasilac Srba i srpstva".\n"Dogovorili su se da ponovo "malo naprave gužvu", jer i Vučić u Beogradu i Tači i Haradinaj u Prištini opstaju na vlasti i imaju visok rejting samo kada je neki problem. Zato i rade na tome da problemi budu stalni, postanu hronični. Kada bi se desilo nešto normalno u Srbiji, onda bi se videlo da Vučićeva vlast laže o ekonomskom napretku, da laže o vladavini prava, jer to skoro uopšte ne postoji, o ugledu i značaju Srbije u svetu - to smo videli u Parizu pre par meseci... Pa bi onda ljudi rekli: "Hajde da menjamo nešto". A ovako je Vučić za jedan deo populacije jako interesantan kao neko ko će "da spasi Srbiju". Pa sad spašava Srbe na severu Kosova tako što su situacije napete, što upada ROSU... Vučić je o tome dobio informaciju pre 2 nedelje, čak su mu rekli i koliko će biti policajaca. To su mu rekli njegovi prijatelji iz Prištine, a to je potvrdio u šef vojnih snaga KFOR-a na Kosovu", poručuje lider NOVE.\nŽivković je podsetio da je potom na severu KiM organizovan skup Vučićevih "Zelja, Velja, Radoičića i ostalih koji se slikaju samo za dosije" da navodno spreče kosovsku policiju, što je nemoguće.\n"Onda je i prištinska strana to iskoristila da pokaže svoje snage i "ko je gazda na Kosovu", pa su i maltretirali ljude, na sreću bez žrtava. U svakom slučaju to je jedna provincijska, operetska predstava gde su Haradinaj i Tači ponovo pokazali "ko je gazda Kosova", a Vučić ponovo bio u poziciji nekoga ko brani srpstvo. A da podsetim - svuda gde je Vučić branio Srbe, tamo Srba više nema", zaključio je on.\nKompletan snimak gostovanja predsednika Nove stranke Zorana Živkovića u emisiji "Autoritet" možete pogledati na linku u nastavku:\nPrethodna vest\tSavet za urbanizam NOVE o uzrocima nesreća na radu i mogućim rešenjima Sledeća vest\tAvala novi neprijatelj bahate naprednjačke vlasti u Beogradu


ŠOK U ALBANIJI: Američki senatori stopirali projekat "Velike Albanije" | Vestinet.rs\nPočetna TEMA DANA\tŠOK U ALBANIJI: Američki senatori stopirali projekat „Velike Albanije“\nŠOK U ALBANIJI: Američki senatori stopirali projekat „Velike Albanije“\nGrupa američkih senatora zatražila je od novoimenovanog državnog sekretara Reksa Tilersona da neodložno i detaljno istraži trošenje američkog novca na Balkanu.\nNovac u Stejt departmentu i Američkoj agenciji za međunarodni razvoj (USAID) trošen je kako bi se podržale levo orijentisane političke grupe i ta opcija nametala suverenim državama, a jedna od grupa koja je primala novac preko Ju-Es-Ejda je Otvoreno društvo, fondacija iza koje stoji Džordž Soroš“, navodi se u pismu šestorice senatora.\nPosebno se ističe da su američke ambasade u Makedoniji i Albaniji „godinama aktivno intervenisale u političkom životu“ tih država, snažno podržavajući levo orijentisane stranke.\nTo, međutim, kako se navodi, nije dovelo do stabilizacije i unapređenja situacije u tim državama, već naprotiv. Senatori ističu da je u Albaniji zabeležen rast korupcije, šverca narkoticima i organizovanog kriminala.\n„Američka ambasada se uistinu u potpunosti umešala u politička zbivanja u Makedoniji i to na jednoj političkoj strani — strani Socijaldemokratske partije, i to nikome ovde nije nepoznato jer su oni to otvoreno radili. Njihov tok finansiranja išao je preko USAID-a, koji daje na desetine grantova vrednih desetine miliona dolara godišnje za takozvani razvoj demokratije i dobro vladanje zemlje.\nTaj novac isključivo ide na račun organizacija Soroševe Organizacije otvorenog društva u Makedoniji, koja je opet tesno povezana sa Socijaldemokratskom partijom“, objašnjava Ćilimanov.\n„U toku je više istraga i poslati su zahtevi da američka ambasada u Makedoniji opravda način na koji je trošila novac. Ti odgovori su stigli u Vašington do kongresmena ali nisu prihvaćeni jer nisu bili zadovoljavajući.\nIstovremeno, konzervativna organizacija „Džudišal voč“ je poslala zahtev da ambasada preda ne samo tokove novca već i prepiske ambasadora, telefonske razgovore, imejl poruke i korespondenciju sa organizacijama kojima je davao pare. Dakle, radi se ozbiljnoj, širokoj istrazi oko rada ambasade SAD Makedoniji“, kaže Ćilimanov.\n„Nadam se da efekat istrage neće biti da se smanji uticaj američke ambasade u Makedoniji, jer mi ovde jesmo prozapadno orijentisan i želimo da imamo dobre odnose sa SAD.\nMeđutim, želimo da odnos ambasade bude jednak prema svim partijama, a to nismo videli svih ovih godina jer su oni u potpunosti podupirali samo jednu političku opciju.\nUkoliko bi ovaj pritisak doveo do toga da se ambasador u budućnosti ponaša jednako prema svim partijama to bi bio najbolji efekat od istrage koja je u toku“, kaže Ćilimanov.\n„Albanci su već dobili jedan žuti, ako ne i crveni karton u vezi sa vojskom Kosova, a sada je usledio i ovaj zahtev Tilersonu.\nMislim da srpskom narodu na Balkanu događaji i te kako idu na ruku i sada je veliko pitanje zrelosti naših elita, sadašnjih i budućih, u kojoj meri će biti sposobni da kapitalizuju ovako pozitivan razvoj događaja na međunarodnoj sceni“.\nSVETSKI TENISKI STRUČNJACI OTPISUJU ĐOKOVIĆA: Loša procena, Novak će biti sve bolji i veoma bolji!\nKOMANDIR GRANIČNE POLICIJE U FOČI TOČKOVE SA SLUŽBENOG VOZILA NAMONTIRAO NA SVOJ GOLF!


1. Vlada Crne Gore - Sekretarijat za razvojne projekte (u daljem tekstu: Sekretarijat) poziva domaća i strana privredna društva (u daljem tekstu: privredni subjekat) da podnesu prijavu za učešće u postupku dodjele sredstava za podsticanje direktnih investicija (u daljem tekstu: prijava).\nDirektna investicija je ulaganje u materijalnu i nematerijalnu imovinu novoosnovanih privrednih subjekata, proširenje kapaciteta postojećih ili diverzifikacija proizvodnje privrednog subjekta na nove proizvode ili proizvodne procese. Sticanje udjela ili akcija u privrednom subjektu ne smatra se direktnom investicijom.\n2. Sredstva za podsticanje direktnih investicija mogu se dodijeliti za investicione projekte čija je minimalna vrijednost ulaganja 500.000 eura i kojima se obezbjeđuje zapošljavanje najmanje 20 lica, na neodređeno vrijeme, u roku od tri godine od dana zaključenja ugovora o korišćenju sredstava za podsticanje direktnih investicija (u daljem tekstu: ugovor o korišćenju sredstava).\nčitav tekst javnog oglasa\nBiznis plan 2016\nGarancija Prijave za usecse u postupku dodjele sredstava za podsticanje direktnih investicija\nNacrt Ugovora o koriscenju sredstava za podsticanje direktnih investicija\nPrijava za ucesce u postupku dodjele sredstava za podsticanje direktnih investicija\nUpustvo o nacinu podnosenja Prijave za dodjelu sredstava za podsticanje direktnih investicija


RTCG - Radio Televizija Crne Gore - Nacionalni javni servis :: Turizam i ekologija :: Razvoj na ekološkim postulatima nema alternativu\n20. 09. 2020. 09:32 >> 10:05 0\nCrna Gora obilježava 29 godina od proglašenja za ekološku državu, a generalna direktorica Direktorata za životnu sredinu u Ministarstvu održivog razvoja i turizma Ivana Vojinović poručila je da razvoj na ekološkim postulatima nema alternativu.\nVojinović kaže da je proglašenje Crne Gore za ekološku državu bio je čak i za današnje vrijeme unikatni i vizionarski čin, koji je postavio velike izazove.\n“Mi danas moramo da nastavimo istim putem razvoja, jer taj razvoj nema alternativu”, poručila je Vojinović, gostujući u Jutarnjem programu TVCG.\nOna navodi i da smo prije 29 godina samo započeli da gradimo ekološku državu i da taj proces nema kraj.\nVjeruje da su izazovi, prijetnje i opasnosti sa kojim se suočava životna sredina danas veći nego ikada.\n“Crna Gora mislim da istrajava u mjeri mogućeg na putu izgradnje svog razvoja na ekološkim postulatima, ali mi moramo da prilagođavamao taj razvoj aktuelnostima u kojim živimo. Važno je da svi građani razumiju ekološke probleme”, kazala Vojinović i dodala da je najveća odgovornost na nadležnim organima.


Izvor: VOA, 31.Jul.2021, 10:12\nMilioni Amerikanaca ponovo su u opasnosti da ostanu bez krova nad glavom ukoliko ne mogu da plate kiriju, jer moratorijum kojim se stanodavcima zabranjuje da ih izbace na ulicu tokom pandemije ističe u subotu, a Kongres ga nije produžio. Procenjuje se da je ugroženo više od 3,6 miliona ljudi koji bi već od ponedeljka mogli da završe na ulici ako ne mogu da plate kiriju. Kada je postalo jasno da Kongres neće uspeti da produži trajanje ovog moratorijuma, predsednik Džo Bajden apelovao je na vlasti saveznih država da preduzmu neophodne mere i spreče da ljudi ostanu na ulici. "Države i lokalne vlasti treba iz svojih fondova da isplate stanodavce i one koji iznajmljuju stanove i spreče izbacivanje", piše u saopštenju Bajdena. Vrhovni sud je ranije presudio da ovaj moratorijum može da ostane na snazi do 31. jula, a Bajdenova administracija se na tu odluku nije žalila. Međutim, Bajden je u četvrtak pozvao Kongres da brzo usvoji produženje moratorijuma na izbacivanje, predsedavajuća Predstavničkog doma Nensi Pelosi je zakazala glasanje za petak rano ujutru, ali posle nekoliko sati pregovora, demokrate nisu uspele da se dogovore i produže rok. Republikanci su se takođe usprotivili. Kongres je ranije odobrio 47 milijardi dolara pomoći saveznim državama kako bi osigurale stanodavce i one koji iznajmljuju u vreme kada su mnogi ostali bez posla i novca. Međutim, predstavnici u Kongresu kažu da su savezne države jako sporo distribuirale taj novac i da je potrošeno samo tri milijarde dolara. Prema podacima Sekretarijata za urbani razvoj, krajem marta je skoro 6,4 miliona domaćinstava kasnilo sa plaćanjem kirije, a početkom jula je 3,6 miliona ljudi reklo da bi u naredna dva meseca moglo da ostane bez krova nad glavom.\n16:12: NAPUNIO BI 19 GODINA: Balak se oglasio prvi put posle smrti sina,...\n16:12: DEMANT CRVENE ZVEZDE: Borjan nema koronu, već stomačni virus, t...\n16:12: HUMANOST NA DELU: Novica Veličković se ODRIČE bitnog dela svoj...\n16:12: Šef UN pozvao SAD i Kinu na dijalog i razumevanje\n16:12: Avganistan: „Sprečavanje obrazovanja žena je neislamsko“ ...\n16:10: "Klečanje pred meč polako gubi snagu"\n16:09: Redik i definitivno u penziji\n16:09: Obradović: Ministarstvo državne uprave podržava borbu protiv k...


Afera Sartid: Kolesaru zadržavanje do 48 sati, Kljajević na saslušanju | iNfo026.com\nNaslovna Vesti Hronika Afera Sartid: Kolesaru zadržavanje do 48 sati, Kljajević na saslušanju\nAfera Sartid: Nemanja Kolesar\nOsumnjičenom u aferi Sartid Nemanji Kolesaru nakon saslušanja u Tužilaštvu za organizovani kriminal, određeno policijsko zadržavanje do 48 sati. U toku saslušanje i nekadašnjeg predsednika Trgovinskog suda Gorana Kljajevića.\nBožidar Đelić, Miroljub Labus i Nemanja Kolesar saslušani su krajem prošle godine u policiji u vezi sa spornom privatizacijom Sartida.\nMinistar za privatizaciju u vreme operacije Sartid bio je Aleksandar Vlahović, direktor Agencije za stečaj, likvidaciju i sanaciju banaka bio je Nemanja Kolesar, nekadašnji šef kabineta Zorana Đinđića, a ambasador SAD u Beogradu bio je Vilijem Montgomeri.\nSartid je prodat neposrednom pogodbom za 23 miliona evra „Ju-Es stilu“, dok su dugovi koji su se procenjivali na 1,7 milijardi dolara (po oceni Saveta za borbu protiv korupcije) preneti na državu. Ova američka kompanija je na taj način dobila kompletnu novu i staru železaru sa 300 hektara zemlje, tri livnice, fabriku belih limova u Šapcu (investicija vredna 150 miliona dolara), smederevsku luku od regionalnog značaja, slobodnu carinsku zonu u Smederevu, površine od 21 hektar, fabriku kreča u Kučevu, kao i niz drugih nekretnina.\nSve je počelo 8. marta 2002. godine, potpisivanjem pisma o namerama o strateškom partnerstvu, koje su potpisali tadašnji direktor Sartida Živomir Novaković, predsednik „Ju-Es stila Košice“ Džon Gudiš i u to vreme ministar za privatizaciju Aleksandar Vlahović.\nOvim potpisom slovačka kompanija je stekla ekskluzivno pravo da pet godina upravlja proizvodnjom Sartida i da ubira dobit, a da pritom ne snosi nikakvu odgovornost za eventualno loše poslovanje. Takođe, ova kompanija dobila je pravo i da, u slučaju prodaje Sartida nekom drugom, još sedam godina upravlja železarom.\nDosadašnja istraga u ovom slučaju došla je do saznanja da je uvođenje Sartida u stečaj bilo namerno i da je cilj bio da se smanji kupovna cena. Predsednik „Ju-Es stila Košice“ Džon Gudiš objašnjavao je da u Sartidu nema proizvodnje, da ima viška zaposlenih, da je za isti proizvodni kapacitet u Americi dovoljno 2.000 radnika, dok je u Sartidu bilo 10.000 zaposlenih, ne pominjući pritom da radnik u Americi košta ovu firmu 16,98 dolara na sat, dok je satnica radnika Sartida samo 0,30 dolara.\nUbrzo se Sartid, 2003. godine, i to za 23 miliona evra, obreo u rukama „Ju-Es stila“.\nAustrijski koncern „Fest Alpine“ je krajem devedesetih procenio vrednost Sartida na 430 miliona dolara i bio zainteresovan da kupi smederevsku železaru.\nPošto je, ipak, procenjeno da je ova cena previsoka, angažovane su dve revizorske kuće – Ekonomski institut iz Beograda, u vlasništvu Danka Đunića, i srpski „Deloit i Tuš“. Ekonomski institut je procenio vrednost kapitala matičnog preduzeća Sartid AD na 57,6 miliona dolara, bez zavisnih kompanija „Beli limovi“ i „Luka Smederevo“.\nSavet za borbu protiv korupcije upozoravao\nProdajom smederevske železare Sartid u postupku stečaja, koju je zajedno sa još šest zavisnih preduzeća otkupila kompanija „Ju-Es stil“, bavio se i Savet za borbu protiv korupcije.\nKupoprodajna cena od 21,3 miliona dolara mnogima se učinila niska, a pogotovo posle saznanja da je kupac oslobođen svih dugova, koji su se u to vreme procenjivali na 1,7 milijardi dolara. Radilo se o krupnoj korupciji, u koju su bili umešani najviši predstavnici države, koji su uz podršku sudova omogućili stranoj kompaniji da ostvari veliku protivpravnu dobit, piše u izveštaju Saveta o privatizaciji Sartida.\nPrethodni tekstOslobođeni optužbi za gaženje pešaka\nSledeći tekstCharles Bukowski – Vrsta ludila


Back REPORTAŽE PREDSTAVLJAMO Aleksandra Stanić: Tometino Polje za aktivan odmor u prirodi\nponedeljak, 16 novembar 2020 11:00\nO Tometinom Polju\nTometino Polje itekako poseduje kvalitete potrebne za razvoj ekoturizma. Prvenstveno se nalazi na veoma povoljnom polozaju, ušuškano između 4 stroga rezervata prirode: Crna reka, Čalački potok, Zabalac i Vražiji vir - što predstavlja veliku pogodnost za razvoj ekoturizma.\nPored toga, samo selo je prava oaza mira jer se nalazi nadomak rečice, vazduh je čist, na sve strane je zelenilo i postoji mogućnost organizovanja raznih aktivnosti, poput pešačenja i planinarenja do obližnjeg turističkog mesta Divčibare, lov, ribolov kao i kupanje u obližnjem viru reke Kamenice.\nOvo selo takođe može biti interesantno jer poseduje veoma raznovrsnu floru i faunu i zahvaljujući tome, postalo je poznata destinacija za ljubitelje ptica, jer je na ovom području zabeleženo i preko 130 vrsta ptica.\nHidrgrafska mreža je veoma bogata jer kroz sam centar sela prolaze dve reke (Crna i Bela Kamenica) koje se tu sastaju i čine Kamenicu, koja se nedaleko od Čačka uliva u Zapadnu Moravu. Pored te dve reke postoji i znatan broj planinskih potoka.\nOkusi života na selu\nJednostavno turisti mogu okusiti taj način života na selu, upoznati se sa tradicijom i običajima naroda iz Zapadne Srbije, jer se na selu i dan danas obeležavaju neki običaji koji su zaboravljeni u gradovima.\nOrganizovani izleti mogući su u mesta koja se nalaze u okolini kao što su: Ovčarsko- kablarska klisura sa svim svojim manastirima - 34km, Taorska vrela - 34km , Kosjerić - 17km, Divčibare - 10km, gde postoje već obeležene pešačke i biciklističke staze koje vode kroz šumu i proplanke Maljena, a za one manje avanturistički nastrojene moguće je i doći kolima za svega 10 - 15 minuta magistralnim putem Požega - Valjevo. Gornja Dobrinja (spomen kompleks Milošu Obrenoviću) na 17km, Maljen (mali i veliki Maljen)- 14km, planinarenje i pešačke ture kao i biciklističke, Struganik - 40km, Arilje - 48km, Ivanjica - 77km, Užice - 45km.\nInteresantna mogu biti i okolna požeška sela koja imaju veliki broj autentičnih crkvi. Odavde bi mogla biti polazna tačka za turu pod nazivom „Moravom od kotline (Požeške) do klisure (Ovčarsko-kablarske)“, što bi bilo jedna sasvim nova ponuda, koju bi mogla da promoviše i Turistička organizacija opštine Požega.\nSvako od ovih mesta u bližoj i daljoj okolini turistima ima itekako šta da ponudi, pa se slobodno može zaključiti da Tometino Polje ima odličan turistički položaj.\nIzvod iz nagrađenog teksta teksta Aleksandre Stanić (I deo) sa Konkursa za preduzetničke ideje u turizmu 2020., koji je organizovala Srbija za mlade


Babić potvrdio: Famalikao nema para, Bragi se Zvezda ne javlja\nŠtoper crveno-belih posle dobre sezone tražen u Portugalu\nProšlog leta Crvena zvezda je poslala Srđana Babića na pozajmicu u Famalikao, ali ovog želi da bude na raspolaganju Dejanu Stankoviću u kvalifikacijama za Ligu šampiona.\nPosle dobrih partija u Portugalu, 25-godišnji Banjalučanin planiran je da se sa Milošem Degenekom, Radovanom Pankovom i mladim Strahinjom Erakovićem tokom priprema bori za mesto startera uz >> Pročitaj celu vest na sajtu MozzartSport.com << Aleksandra Dragovića, a zbog leve noge i sličnih fizičkih predispozicija upravo je Babić zamišljen kao idealna zamena za Nemanju Milunovića koji je nedavno otišao u tursku Alanju.\nNeće, međutim, biti lako crveno-belima da pridobiju Babića.\nSituacija se zakomplikovala pošto Famalikao želi da ga otkupi, a javila se i Braga, te će na Marakani morati dobro da razmisle o daljim koracima u slučaju ovog igrača. Tekući ugovor ističe za šest meseci i ovaj prelazni rok je poslednja prilika da crveno-beli dobiju obeštećenje za njegov transfer. Druga opcija je produžetak ugovora, ali da bi to toga došlo, potrebno je i da igrač ima želju za ostankom.\nGostujući u emisiji Kafa u 5 banjalučke TV Elta, Babić je govorio o zamršenoj situaciji i potvrdio ranije pisanje Mozzart Sporta da se predsednik Brage Antonio Salvador uvredio jer mu danima niko iz Crvene zvezde nije odgovorio na konkrentu ponudu koja glasi 1.300.000 evra plus 10 odsto od naredne prodaje.\n"Sve je otvoreno, imam ugovor sa Zvezdom još šest meseci tako da moram da se pojavim na prozivci, a videćemo da li ću i ostati. Sve je otvoreno", počeo je Babić.\nU klubu je Babiću rečeno da se računa na njega.\n"Pričao sam sa upravom i trenerom Dejanom Stankovićem, njihova ideja je da zaigram sa Dragovićem, ali stvarno je dobra konkurencija. Ima pet štopera i nije lako izboriti se sa takvom konkurencijom".\nFamalikau je za otkup traženo 1.500.000 evra, ali Portugalci nemaju taj novac. Pokušali su da spuste cenu, međutim, bezuspešno.\n"Hteli su da spuste na milion, čak i još, ali Zvezda nije htela da priča o tome. I dalje sam u kontaktu sa ljudima iz Famalikaa, oni hoće da me dovedu ali ne mogu da izdvoje taj novac".\nObjasnio je Babić i šta se dešavalo u slučaju Brage.\n"Dobio sam ponudu Brage da idem tamo, naravno i Zvezda bi dobila ozbiljne pare, ali ono što ste pročitali bukvalno sve je tačno. Kao da se neko igrao. Zvezda nije odgovorila na vreme, Braga je čekala sedam dana i povukla ponudu. Sad ćemo videti šta će biti dalje", potvrdio je mladi štoper za TV Elta pisanje Mozzart Sporta.\nZvezdino obrazloženje bilo je da čeka odgovor Real Sosijedada, iz kog je Babić stigao u Beograd, a koji ima prvenstvo u slučaju da je zainteresovan da ga vrati u San Sebastijan.\n"Kada smo pravili ugovor Real Sosijedad je tražio da ima pravo preče kupovine, tako da je morao da bude obavešten, ali ne znam kako je išla ta priča, da li Sosijedad hoće ili neće, ništa se na kraju nije desilo".\nDok je bio u Zvezdi, Babić je minute delio sa Degenekom i Milunovićem, dok je u Famalikau bio nezamenjiv. Voleo bi da se tako nastavi.\n"Meni je najvažnije da igram, u godinama sam kada je najbitnije imati kontinuitet. Nezvahvalno je u Zvezdi reći 'ja hoću da igram', jer stvarno je ogromna konkurencija, ali da li u Zvezdi ili nekom drugom klubu, cilj mi je da igram u kontinuitetu".\nZa kraj, poruka da će biti strpljiv.\n"Prelazni rok je do 1. septembra, a prošle sezone sam otišao 28. avgusta, pa hajde da vidimo šta će biti".\nPogledaj vesti o: Utakmica Partizan Braga, Crvena Zvezda, Liga Šampiona


Danas počinje isplata subvencija hotelijerima – Radio Televizija Caribrod\n15/10/2020 15/10/2020 RT Caribrod\t0 Comments\nMinistar finansija Siniša Mali izjavio je da danas kreće isplata subvencija hotelijerima u iznosu od 350 evra po individualnom ležaju i 150 evra u dinarskoj protivvrednosti po smeštajnoj jedinici, te da je u tu svrhu izdvojeno ukupno 1.241.746.099 dinara.\n„Procedura je jako brza i jednostavna, a hotelijeri već od prošle nedelje otvaraju namenske dinarske podračune u Upravi za trezor u svojim filijalama. Podsećamo ih da imaju rok do ponedeljka 19. oktobra da otvore pomenute podračune. U skladu sa tim, danas počinje i isplata, a u toku dana biće isplaćene subvencije za 84 hotela, u iznosu od 338,6 miliona dinara. U narednim danima sledi i ostatak uplata“, rekao je Mali.\n„Subvencije su odobrene za 314 hotelskih objekata, koji zapošljavaju skoro 10.000 ljudi, a u cilju podrške poslovanju u uslovima epidemije koronavirusa. Iz razgovora sa gradskim hotelijerima shvatili smo da će im ova podrška mnogo značiti i da je stigla baš u pravi čas jer su u suprotnom razmišljali o otpuštanju zaposlenih i zatvaranju hotela. Uz ovu podršku većina njih će uspeti da zaokruži poslovnu godinu i da delimično pokrije svoje troškove“, izjavio je Mali.\nPrema njegovim rečima, troškovi održavanja hotela u gradovima su veliki, naročito u kontekstu ogromnog gubitka prihoda zbog malog procenta popunjenosti smeštajnih kapaciteta, koji se kretao ispod deset odsto tokom ključnih letnjih meseci. Pravo na korišćenje subvencija imali su kategorisani hoteli u 68 jedinica lokalne samouprave. Ovu mogućnost nisu mogli da ostvare objekti u planinskim i banjskim mjestima, za koje se računa da su tokom leta imali značajan broj domaćih gostiju, čime su delimično nadomestili gubitke zbog nedolaska stranaca.\n← U Francuskoj vanredna situacija i policijski čas, više od 900.000 zaraženih u Španiji\nPRIJAVA STANJA NA PČELINJAKU DO 31. OKTOBRA →\nNIJE ODRŽANA JAVNA RASPRAVA\nKretanje dozvoljeno do 18.00, ali bez okupljanja i uz obaveznu distancu\n03/05/2020 03/05/2020 RT Caribrod\t0\n08/08/2018 RT Caribrod\t0\nГеорги Първанов: Консултациите трябва да се проведат форсирано


ZLIKOVAC PRAVIO HAOS, ALI DOBRO OCENJEN JER JE DONOSIO IGRAČKE\nOTKRIVAMO CENTAR ZA SOCIJALNI RAD DVE GODINE PRAVIO GREŠKE U SLUČAJU UBIJENIH MAJKE I SINA Kontradiktornosti i loše procene Centra za socijalni rad u slučaju koji je prethodio ubistvu Maje i Mihaila Đorđevića ne prestaju da šokiraju. “Blic” je došao do dopisa Ministarstva za rad i socijalnu zaštitu iz decembra 2015. godine upućenog Centru za socijalni rad Rakovica, u kojem iz Ministarstva upozoravaju Centar na greške koje neprestano prave. Među njima su i one da je Marko Nikolić, budući ubica Maje Đorđević i njihovog sina Mihaila, pravio ispade i haos u Centru za socijalni rad dok je viđao dete, ali pozitivno ocenjen jer je detetu donosio igračke. Komisija u Ministarstvu za rad ostala je zbunjena pred mišljenjima i nalazima koje je Centar davao. U dopisima komisije neprestano se provlače konstatacije da su predlozi koje je Centar davao kontradiktorni. Godinu dana pre dopisa Ministarstva iz septembra 2016, o čijem sadržaju je “Blic” pisao i u kojem stoji kako je Centar predlagao da mali Mihailo oca viđa češće, Ministarstvo za rad i socijalnu zaštitu primetilo je niz grešaka i uputilo da budu ispravljene, međutim Centar se oglušio. Ministarstvo je utvrdilo da Centar nije razjasnio koji su rizici u ponašanju Marka Nikolića prema malom Mihailu, kada su tvrdili da procena roditeljskih kapaciteta oca prevazilazi mogućnosti Centra za socijalni rad, dok su istovremeno utvrdili da je “model viđanja malog Mihaila sa ocem jednom nedeljno - bezbedan i primeren uzrastu deteta, ali da svako dalje razmatranje o proširenju tog modela zahteva veštačenja roditeljskih kapaciteta oca kako bi mogao na tolerantan i fleksibilan način da prati razvojne potrebe deteta”. U Ministarstvu dalje napominju kako izjave Centra navode da u ponašanju Nikolića postoje značajni rizici, ali su, suprotno tom mišljenju, socijalni radnici u februaru 2015. odlučili da omoguće viđanje oca i deteta ne samo u kontrolisanim uslovima, već i ispred Centra, iako je sudska odluka nalagala drugačije. Koliko je rad Centra za socijalni rad bio kontradiktoran govori i to što je Centar u dopisima Ministarstvu navodio da je Nikolić u tom periodu, za vreme viđanja sa sinom, „ispoljavao pad samokontrole“, kao i to da je njegovo ponašanje tokom susreta eskaliralo u nasilničko prema radnicima Centra umesto da se posvećivao svom sinu. Uprkos svemu tome, ostali su pri odluci da Nikolić i dalje viđa dete ne samo u kontrolisanim uslovima i davali pozitivnu ocenu zbog toga što je „mali Mihailo pozitivno reagovao na oca“ i zbog toga što je Nikolić detetu donosio igračke i zdravu hranu. Mišljenje Ministarstva za rad tada je bilo da Centar nije davao jasne podatke i procene o tome kako se Nikolić odnosio prema svom sinu. Do kraja je ostalo nejasno zbog čega je Centar za socijalni rad zanemario sve podatke, zlostavljanja, scene i strah koji su osećali (o kojima smo već pisali), i zbog čega je u izveštaju sudu u februaru 2015. procenio kako je interes deteta da se ubuduće viđa sa ocem jednom nedeljno u trajanju od sedam sati u uslovima koji nisu kontrolisani. Još jedna u nizu grešaka Centra na koje je Ministarstvo upozoravalo dve godine pre ubistva Maje i njenog sina jeste to što Centar nije proverio da li je Maja izbegavanje da ocu omogući viđanje s detetom bilo bazirano na strahu za bezbednost malog Mihaila ili je ona to radila zbog neraščišćenih partnerskih odnosa. To što je Marko Nikolić ispred Centra za socijalni rad ubio bivšu nevenčanu suprugu Maju Đorđević nožem, nakon što je njihovog sina Mihaila davio, a zatim mu polomio lobanju bacivši ga na pločnik, potvrđuju da su Majini strahovi bili osnovani. Pitanje je da li bi ona i njen sin sada bili živi da je neko te strahove ozbiljno shvatio?\nSavet za suzbijanje nasilja\nPrvi sastanak novoformiranog saveta za suzbijanje nasilja u porodici, koji je Vlada Srbije osnovala 13. jula nakon ubistava Maje Đorđević i njenog sina Mihaila te Olge Lovrić ispred centara za socijalni rad u Rakovici i na Novom Beogradu, biće održan danas.\nSastanku će prisustvovati ministarka pravde Nela Kuburović, koja je predsednik Saveta, kao i ministri Nebojša Stefanović, Zoran Đorđević, Zorana Mihajlović, javna tužiteljka Zagorka Dolovac, te predstavnici ustanova nadležnih za primenu Zakona o sprečavanju nasilja u porodici.


Izvor: RTS, 23.Jul.2019, 08:51\nDirektor JP "Putevi Srbije" Zoran Drobnjak očekuje da će vlada u četvrtak usvojiti povećanje cene putarine, što bi zatim, u petak, trebalo >> Pročitaj celu vest na sajtu RTS << da bude objavljeno u Službenom glasniku. Osam dana od tog trenutka zakon stupa na snagu, što je 2. ili 3. avgust, rekao je Drobnjak.\nBlic: NOVE CENE PUTARINA POČETKOM AVGUSTA Drobnjak otkrio da je poskupljenje od 12 odsto MANJE od onog što je tražio\nBlic: DETALJAN CENOVNIK Ovo su novi iznosi putarina u Srbiji koji će važiti od avgusta\nSkupština Srbije nedavno je usvojila izmene Zakona o naknadama za korišćenje javnih dobara kojima se cena putarine u Srbiji povećava za 12 odsto. Direktor JP "Putevi Srbije" Zoran Drobnjak očekuje da će novi cenovnik stupiti na snagu u prvim danima avgusta. Članak Zašto će nas od avgusta više...\nSkupština Srbije nedavno je usvojila izmene Zakona o naknadama za korišćenje javnih dobara kojima se cena putarine u Srbiji povećava za 12 odsto. Direktor JP „Putevi Srbije“ Zoran Drobnjak očekuje da će novi cenovnik stupiti na snagu u prvim danima avgusta. Direktor JP „Putevi Srbije“...


GОRI PАRIZ- DEMONSTRANTI ZAPALILI I CENTRALNU BANKU FRANCUSKE\nNekoliko desetina hiljada ljudi danas se okupilo na ulicama širom\nFrancuske, a mirni protesti prerasli su u ozbiljne nerede.\nDemonstranti pale i ulični nameštaj, te pokušavaju da blokiraju pristup\npoliciji nekim ulicama, preneo je Gardijan.\n“Policija svuda, pravde nigde”, “Policijska država” i “Nasmej se dok te\ntuku” bili su među sloganima koje su demonstranti nosili na prepunom trgu.\nPodsetimo, širom Francuske organizovano je na desetine skupova protiv Zakona o bezbednosti koji je ove nedelje odobrio donji dom parlamenta,\nali još čeka “zeleno svetlo” Senata.\nGrupe za građanske slobode i novinari zabrinuti su da će ta mera\nzaustaviti slobodu štampe i omogućiti policijskoj brutalnosti da ostane neotkrivena i nekažnjena.


Demografija u Beogradu | VirtualniGrad\nPored rođenih Beograđana, grad je dom i velikog broja Srba sa prostora cele bivše Jugoslavije, koji su u grad došli bilo u potrazi za boljim životom, bilo bežeći od rata i etničkog čišćenja. Nezvanično, uzimajući u obzir veliki broj srpskih izbeglica iz Hrvatske, Bosne i Hercegovine kao i raseljenih lica sa Kosova, studenata, zatim ljudi popisanih u mestima njihovih stalnih prebivališta, broj stanovnika Beograda potencijalno prelazi 2 miliona. U Beogradu takođe žive i mnogi pripadnici drugih naroda i narodnosti bivše SFRJ što je u velikoj meri proizvod njegovog nekadašnjeg statusa glavnog grada multietničke Jugoslavije. Takođe je procenjeno da u Beogradu živi i nekoliko hiljada Kineza koji su u grad počeli da se doseljavaju sredinom devedesetih godina 20. veka. Novobeogradski blok 70 je među Beograđanima poznat i kao Kineska četvrt. Beograd je dom i izvesnom broju Arapa koji su došli sedamdesetih i osamdesetih godina 20. veka kao studenti, ali su se trajno naselili i zasnovali porodice. Većina Arapa koji žive u Beogradu su poreklom iz Sirije, Jordana i Iraka.


RTCG - Radio Televizija Crne Gore - Nacionalni javni servis :: Društvo :: Zbog prisustva sahrani saslušano sedam sveštenika\n28. 04. 2020. 06:58 >> 06:57 11\nSveštenici Aleksandar Lalilić, Danijel Jovanović, Eustatije Ivanović, Krisnat Bojović, Nikolaj Antičević, Rafailo Boljević i Hariton Živkov saslušani su juče u Odjeljenju bezbjednosti (OB) Cetinje zbog prisustva sahrani istoričara Vladimira Jovićevića, prošle nedjelje na Rijeci Crnojevića.\nPrema nezvaničnim saznanjima Dana, oni su policijskim službenicima kazali da su na sahrani Jovićevića bili u svojstvu vjerskih lica, na poziv porodice.\nDanu je potvrđeno da je saslušanje mitropolita crnogorsko-primorskog Amfilohija planirano za četvrtak, a on bi iskaz trebalo da da u cetinjskom tužilaštvu.\nIz Osnovnog državnog tužilaštva na Cetinju ranije je saopšteno da prikupljaju podatke da li je došlo do kršenja zabrana, koje je propisalo Ministarstvo zdravlja u saradnji sa Nacionalnim koordinacionim tijelom, i da li je eventualno izvršeno krivično djelo nepostupanje po zdravstvenim propisima za suzbijanje opasne zarazne bolesti.\n“Obavještenja će se prikupiti od svih lica za koja postoji osnov sumnje da su izvršila predmetno krivično djelo. Što se tiče mitropolita crnogorsko-primorskog Amfilohija, obavještenja od njega će biti prikupljena od strane državnog tužilaštva Cetinje. Planirano je da druga lica obavještenja daju u Odjeljenju bezbjednosti Cetinje”, rekao je ranije za Dan zamjenik rukovodioca ODT Cetinje Duško Milanović.\nMitropolit Amfilohije služio je opijelo istoričaru Jovićeviću, da bi pola sata nakon sahrane, policija njemu, sveštenicima, porodici pokojnika i poslaniku Demokratskog fronta (DF) Andriji Mandiću uručila pozive da se jave u Odjeljenje bezbjednosti Cetinje.\nSahrani je, kako je ranije saopšteno, prisustvovao i ambasador Srbije Vladimir Božović, koji ima diplomatski imunitet.


NIŠ – Legendarni srpski fudbalski golman Dragan Pantelić preminuo je danas u Nišu u 70. godini od posledica zaražavanja koronavirusom. Kako prenose mediji, čuveni čuvar mreže preminuo je u Univerzitetskom klinički centru. Pantelić je bio simbol Radničkog iz Niša, poznat po tome što je kao golman izvodio penale, a postigao je i pogodak iz svog kaznenog prostora na meču protiv Veleža, kada je iznenadio kolegu Envera Marića. U Radničkom je branio punu deceniju (1971-1981), potom je otišao u Bordo (1981-1983), da bi se vratio u Timok u kojem je proveo sezonu i karijeru završio u Radničkom u sezoni 1984/1985. Za reprezentaciju Jugoslavije odigrao je 19 mečeva i postigao dva gola. Bio je prvi čuvar mreže na Mundijalu u Španiji 1982. godine.\n18.10.2021 u 11:00\nNeverovatna scena u Holandiji srušila se tribina, ali pesma nije prestala\nNeverovatne scene sa fudbalskih terena iz Holandije. Naime, na utakmici NEC Najmehen – Vitese, urušila se tribina s gostujućim navijačima, ali na sreću nije bilo povređenih, a pesma nijednog trenutka nije prestala. Fudbaleri Vitesea došli su posle meča do tribine sa svojim pristalicama kako bi proslavili minimalnu pobedu, gde su svi zajedno počeli da pevaju i poskakuju. Skakanje navijača Vitesea prouzrokovalo da se deo tribina bukvalno prepolovi i padne. Fudbaleri su momentalno počeli da se hvataju za glavu kada su videli šta se događa pred njihovim očima, ali na sreću posledica nije bilo. Inače, Vitese je u ovom meču pobedio Nijmegen sa 1:0. Jedini gol za žuto-crne postigao je Nikolaj Frederiksen u 16. minutu susreta.A stand collapsed as Vitesse fans were celebrating\n11.10.2021 u 08:57\nSavo Milošević napustio Olimpiju iz Ljubljane\nLjUBLjANA – Srpski fudbalski trener Savo Milošević nije više trener Olimpije iz Ljubljane, saopštio je slovenački klub. Milošević je smenjen dan nakon katastrofe u prijateljskom meču protiv Rijeke na renoviranoj „Kantridi” i poraza 6:1, preneo je Tanjug. Bila je to kulminacija loših rezultata u poslednja četiri meseca otkad je Milošević trener, mada je i promena vlasnika i odlazak Milana Mandarića uticala na raskid saradnje. Olimpija se nije plasirala u grupnu fazu evropskih takmičenja, a u prvenstvu je trenutno treća sa četiri boda manje od Kopera. Milošević je pre Olimpije radio u Partizanu.\n01.10.2021 u 00:16\nLegendarni brazilski fudbaler Pele otpušten je danas iz bolnice u kojoj je bio na lečenju skoro mesec dana. Bolnica „Albert Ajnšajn” u Sao Paolu je saopštila da je 80-godišnji Pele stabilno i da će nastaviti sa hemoterapijom. Pele je operisan u ovoj bolnici 4. septembra nakon što mu je otkriven tumor na debelom crevu tokom rutinskih pregleda. Proteklih dana Pele je na društvenim mrežama objavio nekoliko fotografija i video zapisa koji prikazuju njegov proces oporavka u bolnici, prenosi Beta. Pele je prethodnih godina imao zdravstvenih problema, 2015. godine je podvrgnut operaciji prostate i primljen je u bolnicu drugi put za šest meseci, a 2019. godine bio je bolnici zbog urinarne infekcije. Pele je osvojio tri Svetska prvenstva - 1958, 1962. i 1970. godine i najbolji je\nFrancuski fudbalski prvoligaš Monako ima najmlađu ekipu ove sezone u ligama „petice”, objavila je istraživačka grupa CIES iz Švajcarske. Monako je do sada igrao sa najmlađim sastavima u pet najvećih evropskih liga (prosek 24.31 godinu). Bajer Leverkuzen je drugi, sa prosekom od 24.64, treći je Sent Etjen (24.74), a u najmlađih pet su Brest (24.75) i Specija (24.80). U srpskoj Superligi, najmlađi tim ima Metalac iz Gornjeg Milanovca s prosekom od 22,48 godina, sledi Čukarički (23.30), Partizan u prvom timu ima prosek od 27,28 godina, a Crvena zvezda od 28,44 godine. Ukupno gledano, letonski klub Meta ima najmlađi tim na svetu, sa prosekom 20.2 godine, sledi jermenski BKMA kao drugi (20.54), a na trećem mestu je singapurski klub Jang Lajons sa prosekom 20.76 godina. Od ove sezone u\nNeimenovana kompanija iz Dubaija ponudila je fudbalskom klubu Barselona pozajmicu od 1,5 milijardi evra kako bi povratila likvidnost, prenose španski mediji. Barselona je prema poslednjim podacima dužna 1,35 milijardi evra, što je dovelo klub u tešku situaciju i nateralo ga da proda ili smanji platu najskupljim igračima. Spomenuta kompanija iz Emirata Barseloni nudi moratorijum na otplatu pozajmice na najmanje dve, a najviše čak 12 godina, uz nisku kamatnu stopu. Realizacija pozajmice dogodiće se odmah pošto čelnici kluba to odobre, a Barselona bi automatski postala likvidna. Predlog pozajmice razmatraju predsednik Barselone Đoan Laporta, potpredsednik Eduard Romeu, koji je u klubu zadužen za finansije i izvršni predsednik Feran Reverter, prenosi Tanjug.\nHuligani iz Mostara upali su na teren i prekinuli derbi meč desetog kola Premijer lige Bosne i Hercegovine između Veleža i Borca iz Banjaluke. Trenera tima iz Banjaluke jurili su motkom, dok su fudbalera udarili u glavu, a sudiji je kasnije zapaljen automobil. Utakmica je prekinuta pri rezultatu 2:0 za Banjalučane, a pošto su domaći navijači bili nezadovoljni suđenjem, rešili su da uzmu stvar u svoje ruke upadom na teren, prenosi RTS. Arbitar je uspeo da pobegne, nakon čega su huligani nasrnuli na gostujuće fudbalere i stručni štab. Prema pisanju tamošnjih medija, udarac nogom u glavu zadobio je centarfor Borca Jovo Lukić, dok su pristalice Veleža krenule da se motkom obračunaju sa trenerom Nemanjom Miljanovićem. Posle utakmice se oglasio direktor Borca Dejan Lukendić. "Šta da


Predsjedavajući Predsjedništva BiH Nebojša Radmanović iznio je u nedjelju u Banjoj Luci stav da BiH ne treba visoki predstavnik, već da od ovog mjeseca može nastaviti da djeluje s predstavnikom Evropske unije.\nNaglasio je da BiH treba konsenzus o realizaciji postavljenih uvjeta na putu prema EU u koje prioritetno spadaju i dva preostala uvjeta Vijeća za implementaciju mira koje treba ispuniti da bi se apliciralo za kandidatski status i time transformirao OHR u ured predstavnika EU.\nIstičući da je procedura u vezi s imenovanjem mogućeg novog visokog predstavnika u BiH „dosta komplikovana“ te da ne želi ni da je proučava, Radmanović je na pres-konferenciji kazao da BiH ne treba visoki predstavnik te da misli da ni Vijeće za implementaciju mira ne treba da, kako se spekuliralo, imenuje prvog zamjenika visokog predstavnika Rafija Gregorijana da obavlja tu funkciju nakon što je Miroslav Lajčak prihvatio mjesto ministra vanjskih poslova svoje zemlje.\n„BiH može nastaviti da djeluje već od ovog mjeseca s visokim predstavnikom EU, a da nam dvije neispunjene obaveze od Vijeća za implementaciju mira mogu ostati kao prioritet na evropskom putu“, kazao je Radmanović.\nIznio je stav da „dobar dio političara u Sarajevu stalno pravi probleme u BiH i kada ih nema, kako ne bi bilo ni stabilne političke situacije što je razlog za ostanak OHR-a“.\nRadmanović je pozvao sve na maksimalno angažiranje oko stabilnosti u BiH, jer nas nestabilne ne očekuju ni u Evropi.\nPredsjedavajući Predsjedništva BiH je kazao da je nakon iznenadnog Lajčakovog odlaska s dužnosti bilo mnogo više spekulacija ko će doći za novog visokog predstavnika i izjava iz međunarodne zajednice, umjesto da BiH iskaže jasan stav o prisustvu međunarodne zajednice u BiH.\n„Pitanje ostanka OHR-a i nadležnosti visokog predstavnika međunarodne zajednice je pitanje suvereniteta u BiH“, naglasio je Radmanović i dodao da je BiH ispunjavajući uvjete za EU i ističući kandidaturu za NATO pokazala da je za svoj puni suverenitet.\nOni koji danas hoće, kako je dodao, da visoki predstavnik upravlja BiH, ustvari bježe od svoje vlastite odgovornosti i nisu spremni da preuzmu obaveze koje su im ponudili građani BiH, i u suštini su protiv demokratskog razvoja BiH, koji ne podrazumijeva autoritete visokog predstavnika.\n„Kada se sve sabere takve snage su protiv puta BiH u EU“, kaže Radmanović i dodaje da su „to oni koji su do sada imali koristi od visokog predstavnika i OHR-a i koji misle da i ubuduće mogu to imati“.\nKomentarišući ponašanje predstavnika međunarodne zajednice nakon što je Lajčak objavio da napušta dužnost u BiH, predsjedavajući Predsjedništva BiH je izdvojio one koji istinski žele BiH u EU i tako se i ponašaju i one koji su „jedva dočekali Lajčakov odlazak i traže da neki njihovi kandidati zauzmu to mjesto i neograničeno upravljaju BiH, bez ikakve odgovornosti i građanima u BiH i u Evropi“.\nPonovio je i da građane u BiH treba pitati šta misle te dodao da je BiH u cjelini i demokratski i evropski sazrela, kao i većina njenih političara, i mora da kaže jasan stav o tom pitanju.\n„Neki u BiH, međutim, ne misle da nas treba pitati i oni su se uključili u rasprave o tome ko će biti novi visoki predstavnik i ko je kome dobrodošao“, rekao je predsjedavajući Predsjedništva BiH i pozvao političare u BiH da pokušaju doći do konsenzusa koji je nesporno put prema EU i u kome nema Ureda visokog predstavnika.


Sloga: Izjava predstavnice ministarstva tačna, ali zakon o podršci porodici šteti trudnicama\n► Sloga: Izjava predstavnice ministarstva tačna, ali zakon o podršci porodici\nSindikat "Sloga" ocenio je danas da je izjava predstavnice Ministarstva za rad Milene Antić da nijedan poslodavac neće zaposliti ženu da bi sutradan zatrudnela, već da mu je potrebna da radi, tačna, a da sporni zakon o finansijskoj podršci podrodicama sa decom država šteti trudnicama, umesto da im pomaže.\n"Možda je gospođa Antić to izgovorila nespretno i na štetu rejtinga svog Ministarstva, ali je u praksi njena izjava suštinski tačna, jer smo svedoci da se gotovo svi zakoni u Srbiji, pa čak i sam Ustav besomučno krše i izvrću u korist pojedinaca ili interesnih grupa, dok nadležne institucije koje treba da ih štite i sprovode često zatvaraju oči", navodi se u saopštenju.\n"Sloga" je ocenu ministra za rad, zapošljavanje, boračka i socijalna pitanja Zorana Đorđevića da je izjava skandalozna i da predstavnica ministarstva treba da bude kažnjena, nazvao "nerazumevanjem suštine problema".\n"Može ministar Đorđević da se izvinjava koliko god hoće i da promoviše natalitet, međutim, istina je samo jedna, a to je da spornim Zakonom o finansijskoj podršci država štedi na trudnicama, umesto da im pomaže", navela je "Sloga".\nSindikat Sloga protiv produženja radnog veka\nSindikat "Sloga" danas je ocenio da je inicijativa za izmenu Zakona o radu po kojoj bi se mogao produžiti radni vek zaposlenog u Srbiji do navršenih 70 godina života, za one koji to...\nPredsednik Sindikata Sloga GSP Beograd Nebojša Aleksić podneo je tužbu Prvom osnovnom sudu u Beogradu protiv zamenika gradonačelnika Beograda Gorana Vesića zbog iznošenja neistina o njemu i...


Dr Ristović ZZJZ: Užice trenutno nema testova, rezultati kasne zbog promene laboratorija - Radio Luna\nPočetna Zlatiborski okrug Bajina Bašta, Požega, Kosjerić, Arilje Dr Ristović ZZJZ: Užice trenutno nema testova, rezultati kasne zbog promene laboratorija\nNagli porast pozitivnih osoba na Covid 19 i osoba sa simptomima koji mogu odgovarati infekciji ovim virusom u Užicu i Zlatiborskom okrugu prethodnih dana izazvao je strah kod sugradjanja i zbunjenost gde i kome da se jave ako osete neki od simptoma koji ukazuju na mogućnost prisustva virusa. Redakciji Radio Lune i Ram Mreže javio se veliki broj gradjana sa pitanjem da li u gradu ima testova, ako nema kada ćemo ih dobiti i šta raditi ako imamo povišenu temperaturu, bol u grlu i grudima? Odgovore smo dobili od dr Katarine Ristović, specijaliste socijalne medicine i osoba za komunikaciju sa medijima i javnošću ZZJZ Užice.\nRadio Luna: Da li imamo PSR testova (koji se rade na osnovu uzimanja brisa iz nosa i grla)??\n„Trenuntna situacija je da nemamo testova. Od ove nedelje, uzorke sa celog Zlatiborskog okruga, nosimo u laboratoriju Vatreno oko u Kliničkom centru Srbije i trenutno (od 29. juna nisu imali podloge – testove da nam isporuče) informacija koju imamo je da će biti do kraja nedelje. Iako smo insistirali da nam povećaju broj jer je veliki broj ljudi sa simptomima i imamo nepovoljnu epidemiološku sliku, odgovor je bio da ne znaju koliko ćemo testova dobiti.\nS obzirom da smo u prethodnom periodu menjali laboratorije u koje nosimo uzorke, da mnoge rezultate nismo dobili postoje i slučajevi čije rezultate iz laboratorija nismo još uvek dobili i od pre 7 dana.“- istakla je za Radio Lunu dr Katarina Ristović, specijalista socijalne medicine i osoba za komunikaciju sa medijima i javnošću ZZJZ Užice.\nRadio Luna: Gde treba da se jave osobe koje imaju simptome koji ukazuju na Covida 19?\n„Sve osobe koje imaju simptome javljaju se u izolacionu ambulantu, prema proceni lekara na osnovu pregleda lekara i opšteg stanja pacijenta rade mu se odgovarajuće laboratorijske analize i rentgen nalaz, ukoliko je pacijent za hospitalizaciju upićuje se u Opštu bolnicu Užice. Ujedno to su i mesta gde se svim pacijentima kod kojih postoji sumnja uzimaju brisevi za testiranje na koronu – izolacione ambulante domova zdravlja i Infektivno odeljenje Opšte bolnice Užice“- rekla je za Radio Lunu dr Katarina Ristović , specijalista socijalne medicine i osoba za komunikaciju sa medijima i javnošću ZZJZ Užice.\nRadio Luna: S obzirom na to da u Užicu trenutno nema PSR testova, šta preporučujete sugradjanima koji imaju simptome?\n„Pošto je situacija takva da imamo problem sa testiranjem preporuka je građanima koji imaju simptome a ne zahtevaju hospitalizaciju da budu u strogoj izolaciji kod kuće poželjno 14 dana ali najmanje dok ne prođu simptomi tj. iako nisu testirani da se ponašaju kao da jeste u pitanju infekcija korona virusom i budu u kućnoj izolaciji. Takođe, ukućani koji su u stalnom kontaktu sa njima da budu izolovani i od njih. Ukoliko im se opšte stanje pogoršava, pogotovo u smislu otežanog disanja, intezivnog kašlja i visoke temperature koja danima ne spada obavezno da se jave lekaru.“-istakla je za Radio Lunu dr Katarina Ristović.\nRadio Luna: Da li se u ZZJZ Užice radi serološko testiranje?\n„U našem Zavodu se obavlja serološko testiranje na prisustvo antitela na korona virus. Svakog radnog dana od 13 do 15 časova možete se testirsati bez zakazivanja, sa prethodno uplaćenim iznosom od 1200,00 RSD na odgovarajući žiro račun (nalazi se na sajtu RFZO). Uplatnicu možete popuniti i kod nas i uplatiti u obližnjoj pošti. Serološko testiranje se obavlja iz krvi, gde se za kratko vreme (1 sat) može dobiti rezultat prisustva dve vrste antitela: samo IgM koja pokazuju da osoba može biti u akutnoj infekciji, ali da bi se to moglo smatrati relavantnim potrebna je potvrda PSR testom. Druga vrsta antitela koja se mogu utvrditi su samo IgG koja pokazuju da je moguće da je osoba preležala infekciju korona virusom. Ukoliko pokaže prisustvo obe vrste antitela situacija je ista, dakle osoba nema akutnu infekciju već je imala ranije. Za sva vaša pitanja i pitanja građana stojimo vam uvek na raspolaganju.“-rekla je za Radio Lunu dr Katarina Ristović, specijalista socijalne medicine i osoba za komunikaciju sa medijima i javnošću.


Dušan Bataković - Blic Online\nDačić uputio telegram saučeća porodici Dušana Batakovića\nBataković za Blic: Četiri požara na Uskrs su prevelika slučajnost, ne isključujem ni terorizam\nDušan Bataković, istoričar i direktor Balkanološkog instituta SANU, kaže za "Blic online" da je šokiran zbog načina na koji je američki tabloid "Njujork post" preneo njegove izjave o požaru u srpskoj crkvi na Menhetnu i povezao ih sa slučajem Stepinac. Bataković tvrdi da je pogrešno interpretiran, ali istovremeno ostavlja mogućnost da požari u tom i još tri pravoslavna hrama tokom Uskrsa nisu slučajnost.\nDenio podržao inicijativu Srbije za pokretanje istrage o trgovini organima\nBEOGRAD - Ambasador Francuske u Srbiji, Fransoa Gzavije Denio, izjavio je večeras da njegova zemlja, kao i druge članice Saveta bezbednosti Ujedinjenih nacija, želi da se otkrije potpuna istina o navodima iz izveštaja Dika Martija o trgovini ljudskim organima na Kosovu i u Albaniji i da je Srbija legitimno pokrenula inicijativu za pokretanje međunarodne istrage o čemu će se raspravljati u Njujorku.\nOpasnost od lažiranja istorije na Kosovu\nIstoričar i ambasador Srbije u Francuskoj Dušan Bataković upozorio je da postoji opasna mogućnost da se Srbima nametne naučno nezasnovana, a za Albance politički korektna prošlost pokrajine, u kojoj bi se sva krivica za sadašnji nepovoljan položaj Srba stavila na srpsku stranu.\nBeograd neće da menja rezoluciju zbog Brisela\nTekst srpske rezolucije o Kosovu o kome će sredinom septembra raspravljati Generalna skupština UN neće biti izmenjen ni za jednu jedinu reč, saznaje „Blic” iz vrha vladajuće koalicije. Tako je odlučeno, kaže naš izvor, na najvišem nivou uprkos upozorenjima iz Brisela, ali i sve očiglednijih podela u vladajućoj koaliciji oko rezolucije.\nŠef pravnog tima Srbije pred Međunarodnim sudom pravde u Hagu Dušan Bataković smatra da je mišljenje tog suda o jednostrano proglašenoj nezavisnosti Kosova i Metohije pokazalo "odnos političkih snaga u svetu s obzirom na to da je izbegnuto da se sud izjasni da li je secesija legalna ili nelegalna".


Služba za podršku Google Play prodavnice poslala je obaveštenja korisnicima koji su kupili aplikaciju Virus Shield da je aplikacija lažna i da korisnici mogu povratiti svoj novac utrošen za kupovinu aplikacije u roku od 14 dana.\nOsim povraćaja novca, Google je, kao znak izvinjenja, korisnicima ponudio i dodatnih pet dolara kredita na Google Play.\n“Aplikacija je tvrdila da pruža zaštitu od virusa jednim klikom; ustvari, ona to nije radila”, kaže se u poruci koju je Google uputio prevarenim kupcima aplikacije.\n“Politika Google Playa striktno zabranjuje lažne tvrdnje poput ovih, i u svetlu toga, vratićemo vam novac za “Virus Shiled”, kaže se u poruci.\nDodatnih pet dolara kredita, koje je Google ponudio oštećenim kupcima aplikacije mogu se iskoristiti za kupovinu digitalnog sadržaja na Google Play kao što su aplikacije, igre, knjige, muzika i filmovi.\nKompanija se u poruci izvinila korisnicima zbog neprijatnosti.\nEkipa sajta Android Police otkrila je da je aplikacija koja se za manje od nedelju dana od trenutka kada se pojavila u Play prodavnici našla na vrhu liste najpopularnijih novih aplikacija, ustvari lažna i da ne radi ništa od onoga što su njeni autori naveli u opisu aplikacije.\nAplikacija je pre nego što je priča o njoj dospela u medije, sa Google Play marketa preuzeta više od 10000 puta, a korisnici kojima je ova potpuno beskorisna aplikacija delovala pouzdano i uverljivo, ocenili su je prosečnom ocenom 4,7.\nIako nije prva takva lažna aplikacija, Virus Shield je jedinstven po tome što je prvi lažni antivirus za Android koji nije bio besplatan a autori aplikacije su je prodavali po ceni od 3,99 dolara.\nKada je Android Police objavio priču o ovoj aplikaciji, ona je ubrzo povučena iz Googleove online prodavnice aplikacija.\nPosle toga, oglasio se i autor aplikacije koji je tvrdio da je reč o “glupoj grešci” a ne o prevari i da je verzija aplikacije koja nije uključivala antivirusnu zaštitu greškom postavljena na Google Play. On je rekao da je sam uklonio aplikaciju pre nego što je njegov programerski naloga na Google Play suspendovan.\nMeđutim, iz Android Police kažu da sumnjaju u tvrdnje programera s obzirom na njegovu sumnjivu reputaciju i raniju ulogu u drugim web servisima.


Mažoretkinje sutra na Zlatiboru – ZoomUe\nby Vesna Đurović · Published 16 јануара, 2019 · Updated 16 јануара, 2019\nZLATIBOR-Ove godine navršava se pola veka postojanja Praznika mimoze. U čast jubileju festival će trajati 50 dana, od 1. februara do 22. marta 2019. godine. Karavan mimoze stiže na Zlatibor u četvrtak 17. januara.Mažoretkinje će nastupiti od 18 časova na Kraljevom trgu na Zlatiboru, nakon uspešne promocije u Beču, Vrbasu, Novom Sadu, Zrenjaninu, Beogradu i Višegradu, a zatim će nastaviti u Bijeljinu i Banja Luku.\nDirekcija 50. Praznika mimoze se trudila da ovogodišnji program bude što bogatiji i raznovrsniji, za sve uzraste i ukuse. Posetioci će moći da gledaju kvalitetan pozorišni program, da posete vinske večeri kao i večeri “Craft“ piva, veliki broj sporstkih manifestacija i turnira i da prisustvuju najvećoj Međunarodnoj karnevalskoj povorci.\nNabavljen novi kamion i 100 kontejnera\nNajstarija žena vozač u Užicu (video)\nNext story Otvorena SOS linija za sprečavanje samoubistva\nPrevious story Već 57 prijavljenih za plivanje za Bogojavljenski krst (VIDEO)


Vesti Onlajn: UNMIK krije teror nad Srbima GracanicaOnline.Info\nVesti Onlajn: UNMIK krije teror nad Srbima\n21. jula 2016. 3 min read\nDok dve trećine Srba smatra da je bezbednost na Kosovu loša, godišnji izveštaji međunarodnih misija Euleksa, Unmika i Oebsa, koji vode evidenciju o etnički motivisanim incidentima, procenjuju drugačije! Ali, ti dokumenti se, umesto na činjenicama, brojkama i ozbiljnim analizama, više baziraju se na novoj političkoj korektnosti u okviru koje se situacija popravlja, a incidenti smanjuju. Demantija nije bilo, jer se ozbiljnom analizom i poređenjem podataka niko nije bavio.\nOve i druge zaključke predstavio je Centar za mir toleranciju (CPT) iz Gračanice, a u izveštaju s naslovom „Potencijalno etnički motivisani zločini“ CPT je naveo i primer da je misija Unmika prosledila Generalnom sekretaru UN podatke o napadima na Srbe drugačije od onih koje je zabeležila na terenu!\n– Tvrdnja o smanjenju broja prijavljenih zločina u zvaničnom izveštaju Unmika je u suprotnosti sa zvaničnim podacima Unmikove podgrupe za bezbednosne incidente prema manjinskim zajednicama. Kada se uporedi izveštaj iz 2013. godine, poslednji javno dostupan sa statistikama, brojevi su drugačiji u odnosu na navedene u izveštaju Generalnog sekretara – naveo je CPT.\nKriju ružnu istinu\nMeđunarodni faktori svoje evidencije o etnički motivisanim zločinima ne predstavljaju javnosti, štaviše, u povremeni dokumenti na tu temu pišu se površno, deskriptivno i nedosledno kako bi, umesto ružne i tačne, bila ispričana neka lepa priča. Naravno, bez statistika. S druge strane, kosovka policija se ne libi da objavi podatke o broju etnički motivisanih incidenata, ali su te brojke 20 puta manje od onih koji zebeleži Oebs, piše u izveštaju.\nPodaci koje je predstavila ta NVO pokazuju i da se najveći broj incidenata dešava tamo gde ima najmanje Srba – u regionu Peći, koji obuhvata opštine Klina i Istok.\n– Jako je teško doći do informacija o ovom tipu zločina. Znamo da skoro sve vodeće međunarodne institucije na Kosovu imaju te evidencije, ali znamo i da se one ne poklapaju s onim što objavljuje policija. Recimo, tokom 2015. godine kosovska policija zabeležila je 14, a Oebs 479 incidenata na etničkoj osnovi, od kojih je 310 bilo prema Srbima. I tako, poslednjih godina svi izveštaji policije prikazuju značajno manji broj incidenata od onih koji se nalaze u internim dokumentima Unmika, Oebsa i Euleksa – kaže Nenad Maksimović, izvrši direktor CPT.\nCentru za mir i toleranciju ovi podaci su bili dostupni iz prve ruke, jer su ih dobili od ljudi koji su radili u odeljenju za bezbednost Unmika. Grafikoni priloženi uz izveštaj sa podnaslovom „Ružna priča koja nikada nije ispričana“ nedvosmisleno pokazuju razlike u onome što se javno prikazuje i onoga što međunarodne misije znaju.\nVučić: Dijalog urodio plodom\nPremijer Aleksandar Vučić izjavio u centru EU da se broj napada na Srbe od potpisivanja Briselskog sporazuma smanjio.\n– Imali smo značajno manje incidenata između Srba i Albanaca na godišnjem nivou nego što imamo u Beogradu između Srba. To govori da su razgovori dali određene rezultate, da ljudi znaju da samo mirnim putem, dijalogom problemi mogu da se rešavaju – rekao je Vučić.\nMaksimović ističe da se o toj gorućoj temi na Kosovu uopšte ne govori, te da se „svi prave da problem ne postoji“.\n– Etnički konflikti su postali tabu tema, a nakon svega što se dogodilo moguće da se tim problemima ne daje medijska pažnja da bi se izbeglo potpirivanje etničke netrpeljivosti ili da se ne ugrozi imidž „nove kosovske demokratije“. Tišina znači odobravanje i zbog toga smo odlučili da pokrenemo dijalog – pojašnjava on.\nZanimljivo je da na predstavljanju izveštaja u Prištini, osim zamenika premijera Branimira Stojanovića, nije bilo drugih predstavnika Srba u prištinskim institucijama. Nisu došli ni predstavnici EU.\n– Nije nam poznato da li Srbija vodi evidenciju o etnički motivisanim zločinima, ali znamo da te podatke niti predstavljaju, niti javno kritikuju izveštaje međunarodnih i kosovskih aktera u kojima se prećutkuju podaci. Zbog čega je to tako, to je pitanje za ministra Ivicu Dačića i šefa Kancelarije za KiM Marka Đurića – kaže Nenad Maksimović.\nIzvor: Vesti Onlajn: Jelena L. Petković\nPrevious Vesti Online: Srpske placeve proglasili ulicama\nNext Sud u Peći izrekao uslovne kazne Srbima\n5. decembra 2021., 00:37


Guča odložila utakmicu Javora i Zvezde : Nadlanu.com\nGuča odložila utakmicu Javora i Zvezde\n"Policija je tražila da se pronađe novi termin utakmice Javor - Crvena zvezda zbog procene da bezbednosna situacija nije dobra. Kao razlog naveden je završni dan na Saboru trubača u Guči. Sabor je blizu Ivanjice i postoji bojazan da bi mnogi u alkoholisanom stanju krenuli na utakmicu", rekao je generalni sekretar Zajednice Superligaša Miodrag Janković novinarima posle sednice IO.\nOn je dodao da su iz Zajednice želeli da se meč igra prve naredne srede, 15. avgusta, ali da nisu naišli na razumevanje selektora A i mlade reprezentacije Srbije, koje u tom periodu igraju prijateljske mečeve s Irskom i Moladvijom.\nIO Zajednice superligaša, prema rečima Jankovića, upozorio je predstavnike Radničkog iz Kragujevca, Radničkog iz Niša, OFK Beograda, Spartaka i Rada šta da urade sa svojim stadionima, da bi mogli da igraju utakmice na njima.\n"Donji Srem će prvi deo sezone igrati u Novom Sadu, na stadionu Vojvodine, dok Nišlije imaju sporazum s Jagodinom da tamo igraju svoje mečeve ako bude bilo potrebno. Rad će, kao i prošle sezone, utakmice visokog rizika igrati na stadionu Obilića", dodao je Janković.\nUtakmice Super lige Srbije igraće se većinom u subotu, dok će zbog televizijskog prenosa po jedan meč biti petkom i nedeljom.\nNova sezona počeće u petak, 10. avgusta, utakmicom Rad – Radnički Kragujevac.


Miroslav Hiršl na čelu Societe Generale banke Montenegro – Bankar.me\nMiroslav Hiršl na čelu Societe Generale banke Montenegro\nNovember 4, 2014 BANKE, Članci, CRNA GORA, SVE VIJESTI Leave a comment\nPodgorica Glavnog izvršnog direktora Societe Generale banke Montenegro Branku Pavlović na toj poziciji treba da zamijeni Miroslav Hiršl koji dolazi iz Češke, dok će Pavlović dalji angažman u okviru grupe nastaviti u Makedoniji, saznaju “Vijesti”.\nVanredna skupština akcionara banke na kojoj će Hiršl zamijeniti Pavlović u Odboru direktora banke planirana je za 26. novembar. Odbor direktora bira glavnog izvršnog direktora.\nPavlovićeva je na poziciju došla u avgustu 2009 sa mjesta člana iz vršnog odbora Sosijete ženeral banke Srbija.\nFunkciju predsjednika odbora direktora u banci obavlja bivši savjetnik premijera Mila Đukanovića i bivši ministar finansija Milorad Katnić. On je u banci počeo da radi u julu. Na lični zahtjev razriješen je početkom januara dužnosti savjetnika premijera za ekonomiju i finansije.\nKatnić je još jedan ministar kojeg je francuska Sosijete ženeral grupa angažovala na neku od važnih pozicija u menadžerskim strukturama u zemljama regiona. U Srbiji tu poziciju pokriva Goran Pitić koji je bio ministar za ekonomske odnose sa inostranstvom u vladi ubijenog premijera Zorana Đinđića.\nZa sjednicu krajem novembra predloženo je da se aktuelni članovi odbora direktora Verica Maraš (direktor Plantaža), Pjer Demoures i Sonja Miladinovski ponovo imenuju u odbor direktora. Predlog je i da se Mare Monel razriješi članstava u odboru zbog preuzimanja druge funkcije u okviru grupacije\nPOJMOVISkupština akcionara SOCIETE GENERALE MONTENEGRO BANKE Societe Generale Societe Generale banka Montenegro Societe Generale otpusta radnike Vladan Rakonjac direktor sektora za strategiju i marketing u Societe Generale banci\nPrevious Hongkongom caruju tajkuni stariji od 85 godina\nSljedeći Nacrt budžeta za 2015. godinu proslijeđen Vladi